Timhtuah Nak Sangpi A Nei Mi Hngakchia Nute Cu Motor Nih Thi Lak In A Pah A Poi Tuk E – FIAKFAIROCK\nBy lian dang on September 23, 2020\nSiang inn kai lio mi hngakchia nu te cu, a upat tik ah fa neih nak lei i harsat nak a tong mi hna hi ka bomh te hna lai tiah a rak chim bal mi a si, ruah lo piin, kan hnu, zarhteni (September 19) ahkhan mawtor nih a pah i a nunnak a liam.\nCourtney Ellis te chungkhar nih cun, an fanu te cu an ui tuk hringhran. a nu nih hin a tuar kho bak loh a fanu te hi, mi nunzia tha le mifel, duhnung tuk mi a si zia hi mipi sin ah a chim lengmang.\nEngland ram, St Helens khuapi, Haydock khua i a um mi kum 14 nute cu a nu Angela nih , “chungkhar a zawn a ruat tu a si, hawikom tleihchan mi le chungkhar sin um a nuam a ti tuk tawn tu a si. duh a nung tuk mi, umtu hawiher zong a thiam tuk hringhran.\nCourtney cu siang inn a kai nak zong ah mark tha ngai mi a ngah zungzal. cu a sianginn kai nak i mark tha tuk mi a hmuh tawn zong ah siang inn ka dih tik i rian ka tuan nak ah a ka bawmtu tha a si te lai tiah a chim zungzal tawn.\nCu bantuk i thil ai timh nak nih cun thathawh nak tampi a pek tawn. Thinlung ngaihtuahnak lei ah cun kafanu Courtney hi cu a nu keimah bantuk bak hi a si ko. thil nung ramsa zuat mi harsat nak a tuar mi ti bantuk kan hmuh hna ah khin kannuafa tein, kan zangfak tuk hna i kan tap tawn.\nKan chungkhar in kan tuar kho bak loh, hi bantuk menmen in kanfanu a nunnak a liam ding hi cu kan rak ruat bal loh e, a nu nih hin, ka fanu ka hrinka te ah hin, kum 14 chung lawng a nun ding hi cu ka rak ruat hrim loh. Rak thei cia ning law cu kafanu hi thaten ka rak chimh cia hnga le kan nufa in kan i cenet deuh ko hnga e. tiah a ti.\nA nu Angela nih cun a biachim mi cu a van pehthan i , “Courtney cu a unau le pawl he zong ai tleihchan tuk mi an si a hawi le pawl zong nih a nih cu a lungsau i hawi le kom cung zong ah zangfah nak le zawnruah nak a nei i kan tleihchan tuk tawn timi an chim lengmang tik ah hin, a nu hi lunglomh nak in ka khatlungawinak in ka khat” tiah a ti. A unau dang pawl zong nih an ui tuk i, “Kan in ngai tuk Cortney” tiah an ti.\nCourtney i Siang inn a rak kainak Haydock high school pawl nih cun an tuarpi nak an langter i, “Courtney Ellis kan can ruangah kan zatein kan ngeih a chia i kan celh hrim loh. A thihnak nih hin, kan siang inn cu a hninh dih ko. Hi bantuk i kum no te van can cu ngeih a chia tuk e Courtney hi mifel tuk mi a si i, naute chuakka a zohkhenh tu ding ah cun mit a thi bak.\ncapo saihthiam le zumh awk tlak tak mi minung a si pin ah hawikom chungkhar zawn tiang a ruat mi a si.Thil hman le hman lo a thleidang thiam tu zong a si.” tiah an ti. Mi pakhat nih cun, “September 19 zarhteni ahkhan palik pawl nih cun St Helen lampi ah Courtney i thih nak he pehtlai in a theih pi tu minung an hawl cuahmah hna.\nMi 2 kum 18 le kum 19 mi cu thihnak tiang phan kho ding in rianrang tuk in motor a mawng mi an si ruang ah an mah pa hnih cu, lunghrinh nak in an tleih hna. Asinain biahal nak an neih hnu hna ah an thlah than hna” tiah a ti. A rak thei mi le hmutu nan um sual a si ah cun, @merpolCC or 101 quoting ref 20000569277 ah nan kawh khawh hna tiah thawngthanh nak an nei.\nCredit : IHBURLEN


CNLD Hruaitu Salai Ngai Sak Faktuk In An Nihter A Chim Mi Hi Uar A Um Kho Tuk Zohcun Tlak Taktak A Si — Salai Ephraim Thawngpang\nCNLD Hruaitu Salai Ngai Sak Faktuk In An Nihter A Chim Mi Hi Uar A Um Kho Tuk Zohcun Tlak Taktak A Si\nChin Miphun Party thawn lai a ttih rumromi Salai Tum nih CNLD hruaitu pakhat a simi Salai Ngai Sak kha cungah cawi zau in Pu No Thang Kap le Pu Zo Zam kha tangah a hun thlak hna tikah Salai Ngai Sak nih Salai Tum ruahnak tha lo kha a rak ifiang tuk i a ni len . A nih ning cu tihin a si.Aw ,Salai Tum hi a ka dawt ca le a ka upat caah si loin Chin Party upa pakhat le khat irem hna hlah sehlaw kuai hna seh ti a duh ruangah pei cungah a ka cawi kohi timi Pu Ngai Sak nih aa fiantuk tikah Pu Ngai Sak a ni len.\nHakha Thantlang nih Pu Than le Pu Zo hi rem hna hla seh . Pu Ngai Sak long hi cungah langh han bakin cawi hna sehlaw a hnu ah Chin Party upa pathum kar ah ihmuhthiam lonak chuak sehlaw amah Pu Ngai Sak lila zong Pu Than le Pu Zo nih a kehleng phelhte hna sehlaw Chin Party hi kuaiman dih te seh timi saduhthahnak he chikhat caah a ka cawi chung ko hih timi , Pu Ngai Sak nih a fiantuk tikah Pu Ngai Sak a ni len.Aw Salai Tumte nih a ka cawisan caah hi dirhmun ka phak hi a silo mu .\nPathian dawtnak , keimah kai zuamnak le Chinmi nih an ka dawtnak thawngin hi dirhmun a phanmi ka si .Tumte nih a ka cawisan ruangah tthimfang tia hmanh ka thangcho deuh lo i , a ka thlak zongah tthimfang tia hmanh a zor ding ka si hlei lo hita timi , Pu Ngai Sak nih ai fiantuk tikah Pu Ngai Sak a ni len.\nChin Party cu pumpak ta a silo . Phunghram le policy puitlung he Chin miphun caah a dirmi a si . Hruaitu pakhathnih men nih mah siarem ningin tuah khawhmi thil a silo timi cu Pu Ngai Sak nih a fiantuk tikah Pu Ngai Sak a fim chinchin .Pu Than le Pu Zo zong , Puitling hruaitu an sinak a langhkhawh nakhnga an i zuam chinchin . Tuanbia dik he diklo he micheu nih an hnulei in an doilen hna zongah Chin miphun lungraulnak kha hmai ah chia in , lungthiang tein lungpical an ngeihnak kha an langhter chinchin caah zuumhtlak hruaitu an si chin lengmang ve .Uar an um chinchin .\nKawlte nih a chak an merhmi rang icit tungin Chinram vulei ah ruahdamh in a le lenmi Aw-taw nawlcawng Lang-Ak nih Chinram a sersiammi nak cun , mah sining te ihngalh in , Chin ah a hram a thlak i , Chin ah a dongmi nih Chinram le Chin vulei an hrawhsual a si ahcun mahcu hmanhcu ka duh deuh thiam lai .A deu cu diriamnak taktak a kan petu a si bal lo.\nCredit: Salai Sang Ceu Lian (umpharpheng media)\nTagged CNLD Hruaitu Salai Ngai Sak Faktuk In An Nihter A Chim Mi Hi Uar A Um Kho Tuk Zohcun Tlak Taktak A Si\nRalrinawk: Kawlram Chungah Phaisa Deu A Tuh Ceilak Te An Tleih Thinphang Ngai A Si →\n← Israel: Israel Mipi Hna Nih Cun Ithimnak Ah Prime Minister Benjamin Netanyahu Nih Tei Nak A Hmuhlo Ah Cun Israel Ram Cu A Dih


A Dik Kho Taktak, Atu Ahcun Nu Nak In Pa Bia Kan Duh Deuh Cang, A Bikin US Laipa Ko Kan Zual- Dr. Chan Thawng Lian – Chin World News Evening\nA Dik Kho Taktak, Atu Ahcun Nu Nak In Pa Bia Kan Duh Deuh Cang, A Bikin US Laipa Ko Kan Zual- Dr. Chan Thawng Lian\nJuly 9, 2019 July 9, 2019 Salai Van Sermon\nAtu kan chan ahcun zeibantuk paoh hi a lingtalat dih cang. A hlan ahcun pa cu dai tein um le biachim holh rel zongah nu nak in kan rak dai deuh, sinain atu ahcun nu nak in pa hi bia kan duh deuh cang. Bia kan theihmi le khrihfabu hruainak metting tibantuk bia le lenglei chuahter lo dingmi zong nu nih an chim hlanah pa nih kan chim in kan tlangzarh manh dih cang. A hlei in US laipa ko hi kan zual khun.\nHlan i lainu bia duh, Laipa mi dai timi kha si ti loin atu ahcun lainu nu nai, laipa bia duh timi kan si cang. a si lomi le biachawk vai tiangin nu nak in pa ko nih kan chim manh dih cang.\nLaipa nih Lainu tthenchonak laam ah kan tunmer hna caan a si cang\nCucaah laipa zong nih a hlan kan ruahnak vialte kha hlen in kan nu le hi kanmah tluk in zeipaoh an tuah khawh dih ve timi lungput ngeiin kan hman hna in kan bochan hna caan a cu cang. Kan hman hna hnu lawngah kan nu le hna hi tthenchonak lam ah kar an hlang kho lai, kanmah laipa hna nih hlan chan ruahnak kaltak loin kan tleihhip peng ko hna ahcun an caah tthenchonak lam a um lo. Cucu laipa nih kan i fian caan a cu cang.\nCun nu zong nih khrihfabu nih maw a si lo ah a dangdang tthithruainak ah hruaitu an in thim tikah kei cu nu ka si i ka tuah kho lai lo timi hrim chim hlah, lunglawm tein an in khinhmi rian kha cohlang law Bawipa sawm buin an in khinhmi rin na ttuan ahcun Bawipa nih an um pi lai i, tlung tein na ttuan khawh lai.\nLainu sin biacah\nKan nu le sinah biacah kan duhmi hna cu Laitlang lei nan um lio nan lungput te kha thlau hrimhrim hlah u, khoi ka ram nan umnak paoh ah hoi kom le khualtlung sin dawtnak nan ngaihmi lungput hi nan thlau lo dingah cah le chimh kan duh hna. Tling tein ngaih duhmi caah video kan rak chiah chih. A ttha kho taktak.\nNu nak in pa bia an duh deuh\nPosted by ALL MUSIC on Saturday, 29 June 2019\nCYONA Chin Person Of The Year 2019 Cotu Mai Thin Yu Mon Cu Hodah Asi? Lawmhpi Cio Hna Usih (A Ruang Ttha Tein Rak Rel Hmanh)


2020 ah cun ramdang in a pemmi hna lak zawng ah Trump a vote dingmi an karh ngai lai tiah an zumh. – Hakha Cherry\n2020 ah cun ramdang in a pemmi hna lak zawng ah Trump a vote dingmi an karh ngai lai tiah an zumh.\nOctober 27, 2020 admin Uncategorized 0\nDonald Trump le Khrihfa Lamtluan.America ram an rak dirh ding hi phundang te a si ve. Khrihfa hremnak le Europe ram ah Khrihfa le cozah nih an nawlngeihnak nicanglo tuk in anhman caah Khrihfa zalonnak a um khawh nak hnga Pentecost ni ah Jerusalem khuapi ah thiang thlarau a rak hngakmi hna milu zat dengmang minung 102 nih Christopher John tilawng cu an rak i hlan i North America ah um thai ding in 1620 ah an rak kal. An lak i micheu khat hna cu a kihtuk celh lo ah a thimi zawng an um. A dam chuakmi hna nih harsatnak tampi pakchih in biakinn an sak hamsa bik i thlacamnak in Pathain sinah hika hmunah nangmah zalong tein biak kahwhnak kan pe zungzal ko tiah thla an rak cam. Khua an tlak lai poah ah thlacamnak he Pathian sinah an ap lengmang.\nHakkuahnak in akhatmi British cozah nihcun a uk thiam ko hna i Red-Indians le ramchung ral tampi an doh hnuah 1776 July 4 ah independent an phuan i phunglam ngeingai in i uknak cu an ngei k ho. An president hmasa bik cu George Washington kha a si. An phaisa hrimhrim ah “In God We Trust” tiah an tial bak ko. Civil war le independent war tampi an pal dihh hnu ah atu ah cun vawlei cung ah ram liangan bik le rum bik dirhmun tiang a phanhnak hi Pathian nih a cawisan hna caah a si. Vawlei fimnak le thiamnak a san lengmang bantuk cawisangtu Pathian philh in minunh fimthiamnak le cawisan duhnak nih minung lungthin chuangah hmunhma a vun khuar cang.\nUSA ahhin kan theih cio bantuk in Liberal ruahnak nih a kalpi mi party Democrat party le Conservative zumhnak nih a kalpi mi Republican party tiah pahnih an um hna. Kan bia tawi ko seh. US ah aummi bible sianginn hna le society tampi hna khi a hnulei ah Liberal pawl nih an rak control mi tampi an um caah, Pathian nih a duh lo bikmi nule nu i umh le pale pa i umhnak le nau thahnak tiang in a papek ngaimi hna nih hmunhma a vun lak tuk tikah Liberal lei nih a nai bik mum 8 an uk chungah pastor tiang in thongthlaknak an vun tong cang. An phaisa chungah an tialmi Pathian kan i bochan timi tiang hnawh a duhtu an hung chuah cang. Zumhnak lei ah an tlak tuk cang caah an power ngeihnak le an thilti khawhnak siseh an rumnak tiang in China le Russia te hna nih an vun zuamcawh than lio ah Pathian mi hna an tho than.\nBiachim a thiam ngai i tuahtuannak lei ah zei asi tawn lomi politicians tampi hna le an chimning in a tuah tawn lotu ramkhel mi tampi lakah politician a si lomi Pathiam thimmi Tump a hung chuak. Khrihfa tampi an lung a faktuk cang caah chawlehnak ah mirum le milianngan Trump cu nangmah nih US hi na sersiam lo ahcun a si kho lai lo tiah thlacamnak he an va fuh i US ram sersiam ding in an fialnak cu Trump nih Pathian aw ah ruat in president tuan raungah rum i tim lo in a ngeihcia chawva hmanh US ram sersiamnak caah pe ding in a vun i thawh, an au hlapi cu “America Great Again” ti si ko. US liannhnganter than ding hin Pathian a biapi tuk.\n2016 thimnak ahhin ramdang in a pemmi hna lakah minak 100 ah 88 nih Clinton an vote lio ah Trump cu 100 ah 8 lawng nih an vote ti si. 2020 ahcun Khrihfa an lung fim cang caah minak 100 ah 20 nih cun atutiang ah Trmup an vote cang lai tiah theih a si. Ramdang in mipem mi hna nih 2016 ah 100 ah 65 nih Clinton an vote i 35 lawng nih Trump an vote ti a si.\n2020 ah cun ramdang in a pemmi hna lak zawng ah Trump a vote dingmi an karh ngai lai tiah an zumh. 2016 ah nu hna nih Clinton cu nu asi ruang bak ah 100 ah 53 nih an vote i Trump cu 43 nih Trump an vote ve. 2020 ahcun nu an um tilo caah Trump nih vote a hmuh chap lai tiah an ruah. A ruang cu adohmi pa hi Clinton bantuk in muidawh le biachim thiam kha a si ti lo i a awcawi ah tar holh deuh, cumpi le hnarping aw deuh a chuahmi asi caah an uar thleng lem lai ka zum lo.\n2016 lio ah khan khrifa biakin a tlaihchan mi hna nih 100 ah 56 Trump an vote lioah biakinn apal bal ve lomi 100 ah 40 nih Clinton an vote ti a si. 2020 ahcun 100 ah 65 tal nih cun Trump an vote lai ti zumh a si cang. 2016 lio ahkhan biakinn ah aa khawm bak lomi biakinn cu ral zoh ah a zohmi hna nih Clinton an rak vote ngai. Arsa eikhat kan si an ti le silai cu, hi hna pawl hi cu 2020 zawngah Joe Biden a vote ding thiam khi an si ko. Biakinn kal bal lomi 100 ah 62 nih Clinton an vote i biakinn ah aa khawm bal lo nain khuahngal deuh 100 ah 31 hna vote cu Trump nih a hmuh ve ti si.\nAnnih pawl hi Roman Catholic pawl an si kho men. Roman catholic pawl hi an liberal ngai i Biden an vote te theu lai. A sinain khrihfa i dohnak ahcun thih an ngamh hui tung. Sihamnhsehlaw, Trump nih athim tharmi supreme court Justice, Amy Barrett ruang ah hin catholic vote zawng Trump te nih an lak ve lai ti an zumh ve. Evangelical khrihfa hna nih 2016 lio ah Trump an vote taktak ve. 100 ah 81 nih an vote caah atlin chan a si ko tiah an zumh.\nIndian US ummi hna nih Trump le Indian hawikomhnak athat deuh cang caah an vote deuh cang theu lai pin ah Israel le Trump pehtlaihnak hrim cu a fehtuk caah Israel mi US ummi hna nih aa vote lai. Latino pawl vote zawng zeimaw zat an lak rih lai caah “Four more years Trump” ti si rih ko lai tiah ruahchannak ka ngei ko. Ramdangmi vote kong cu kan vun thai than te lai. a caan lio te si ko hih. Thlacamnak lawng in bawmh khawhnak kan ngei.Credit-Dr.Tuan Peng Thang\nSurbung Vanlawngbual ah a voi khatnak ART 72 vanlawng a tum cang\nGoodbye Kalaymyo kan ti cg la maw?


Salai Lungthli Tum MP aa Cuh Lai | THE CHIN EXPRESS\nSalai Lungthli Tum MP aa Cuh Lai\nSalai Lungthli Tum nih, Thantlang peng Pine Hluttaw No.2 MP kaa cuh lai. Zei party hmanh ah ka lut lai lo, pumpak (independent) in kaa cuh lai, tiah thawng a thanh.\nThantlang peng Pine Hluttaw No.2 MP cu NLD party in Pi Ni Sui Lian, USDP in Dr. Hmuh Thang le CNLD in Saya Rung Kaw an i cuh ve lai. Salai Aye Tun Min le Pu Lal Maung Cung hruaimi CNP in ho dah aa cuh lai ti hngalh asi rih lo.\nSalai Lungthli Tum nih, “anmah tei ding cu ka caah a har ngai, nain kei cu miphun caah a dikmi zumhnak ka ngeih caah ka tei ko hna lai. MP ka ngah cun ka lahkhah fang khat hmanh kaa lak lai lo, keimah nakin a herh deuhmi sifak bawmhnak caah ka hlut dih lai,” ati.\nNLD in Thantlang peng Pine Hluttaw No.2 MP aa cuh ding Pi Ni Sui Lian\nSalai Lungthli Tum: Fimcawnnak le rum kawlnak hnu in ram le miphun ca pumpeknak lamthluan lei ah\nFimcawnnak ah India college tha bik a si vemi Loyola College in bachelor ‘first class’ ka dih, ka chunmang a simi England zong ah MBA ka dih fawn.\nPumpak rumnak chawva zong ka kawl than i ka tinhmi dirhmun cu ka phan cang. Atu hi ram le miphun caah ka sining dihlak ka pek caan a si cang tiah ka ruah.Ram le miphun caah saduhthah tampi ka ngei ve, nain ka saduhthah tlinter ding ah midang rinh awk an tha lo timi fiang tein ka theih.\nHi ruang ah keimah pumpak hrimhrim luh ka tim hi a si.Independent in ka luh lai caah MP ka tlin ahcun vuanci le CM tibantuk cu tutan ah ka ngah lai lo a fiang. Nain, MP pakhat dirhmun in ka si khawh tawk Chin miphun dihlak caah riantuan kaa zuam lai.\nKhuate ka kal tik zong ah ka tuah khawh ding lawnglawng bia ka kamh hna lai.Kaa tinhmi hi tuhnu kum 5 ca lawng ah a si lo, MP sawhsawh va tuan lengmang ding zong a si lo. Chinram caah ka saduhthah ka tlinter khawhnak ding caah cun Chief Minister tal ka si te hrimhrim a hau. Kum 15 maw kum 30 tiang a rau kho.\nCun, CNLD bantuk in thutnak ngah duh ah miphun min zuar kaa tim bak lo. Ka party min ah Chin ka telh(te lai) ruang ah vote pek ding ka si lai lo, ka tuahsernak tuanbia le miphun ka dawt le dawt lo ruang deuh ah vote pek or pek lo ding a si lai.Pumpak hlawknak caah si loin miphun caah riantuan a duhmi poahpoah he rian ka tuanti lai, hawikom ka ser hna lai.\nCNLD in Thantlang peng Pine Hluttaw No.2 MP aa cuh ding Saya Rung Kaw\nNain,pumpak hlawknak a duhmi belte cu hrial an si lai. Keimah meehmun ah aa cuh ding hi Dr. Hmuh Thang, Saya Rung Kaw le MP Ni Sui Lian an si. Miphun a dawmi lawngte an si ve. Keimah caah harnak tampi a um lai, nain a dikmi zumhnak a um ko ahcun teinak a um hrimhrim lai tiah ka zumh.\nA donghnak ah, MP ka tlin ahcun ka ngahmi hlawh fangkhat hmanh kaa lak lai lo. Keimah nak a herh deuhmi sifak harsa bawmhnak caah a dihlak in ka hlut lai.Pathian nih lam ka hruai hram ko seh.


Lai mino lak ah catialthiam “Keimah” ti mi cauk in ChinTube nih Award an pek mi, Nusung Hrangtlung he tonbiaruahnak (+Video) – Onlinenungak\nLai mino lak ah catialthiam “Keimah” ti mi cauk in ChinTube nih Award an pek mi, Nusung Hrangtlung he tonbiaruahnak (+Video)\nAtulio, Lai mino lak ah catialthiam le cauk zong a chuah pah len cang mi, “Keimah” ti mi cauk in ChinTube nih Award an pek mi, Nusung Hrangtlung he tonbiaruahnak kan ngei than lai. Thazaang kan pe cio rih hram u! The Hakha Times\nA tanglei ah an Video kan van chiah.\nNihin December 13 Ah Pakistan Bomb Puahnak In Minung 13 Nih Hlaim An Tuar Pin Ah….\nNihin December 13, Sunday ah Pakistan Rawalpindi ah Bomb a puak mi cu Investigators nih examine an tuah cuahmah lio pi a si. Pakistan Ram i khuapi Rawalpindi i Police station Pawng ah bomb a piak i Minung 23 reng lo hma an pu tiah palik rianngei tu nih cun a chim.\nA Hmasa ah police nih a chim ning ah cun bag in bomb an put mi cu police station kam mi kalnak lam pi ah an hlonh hi a si tiah a chim nain, senior Rawalpindi police officer Ahsan Younas nih a hnu ah confirmed a tuah than mi cu mah bomb a puahnak hi lam kam i device pakhat khat in rak timhlamh cia mi a si tiah a chim than.\nPolice nih a chim ning ah cun Minung pathum hi fak ngaingai in an in ha an pu i an nunnak ca ah tihnung ngai tiah a chim. a dang hliam ha a tong mi pawl cu sizung nih an thlomh hna hnu ah inn tin mi zong an um cang tiah teih a si.\nhi Bomb puah hnu ah a ho hmah nih rian rang in tuanvo an la ngam colh lo. The Pakistani military’s headquarters le the offices of the country’s spy agencies Pawl cu Rawalpindi, 15 kilometers south of the capital, Islamabad a hlatnak ah an um caah asi tiah a ti.\nmah a bomh a puah hlan zong ah hin voikhat a rak puak cang i, minung pakhat athi i minung 7 hliam an pu cang. mah a cang mi hi lamkam busy bus terminal bak ah June thla ah a rak cang, pin ah lamkam minung an tam bik nak Bazar chung tiang a zong arak puak i pakhat a thi i, minung 15 an i hliam.\nOctober thla chung zong ah , tih a nung tak mi bomb a puak cang in, siangngakchia minung 8 an thi i, minung 136 keng ak te an i hliam. ni fatin te tih phannak in thut dir peng a si ko tiah riannngeitu pakhat nih cun a chim.


Atu COVID Vawlei hi Khrih-Ralchanhtu Ratnak ah ai Tlak bakte a si: Pastor John MacArthur - THE CHIN EXPRESS\nAtu COVID Vawlei hi Khrih-Ralchanhtu Ratnak ah ai Tlak bakte a si: Pastor John MacArthur\nBIAPHUAN _ Pastor John MacArthur nih atu kan COVID vawlei hi Khrih Ralchanhtu ratnak caah ai rem bakte a si a ti.\nMacArthur hi California chung Sun Valley i Grace Community Church senior pastor a si. Khrihfa nih kan bochan bikmi pakhat a si. A cauk tialmi hi Bible sianginn ah cawn dih an si.\n“Atu cu vawlei pakhat kan si cang. Khrih nih hmailei caan ahcun Khrih Ralchanhtu a ra lai i, vawlei ah i pumkhatnak a ser lai,” tiah a ti.\nVawlei minung a uk dih khotu minung hi kan um taktak cang. Cucu Khrih Ralchanhtu si dingah ai tlak bakte a si. Biaphuan ah sahraang le a number an um. Cu number na ngeih lo cun zeihmanh na caw kho lai lo i na zuar kho fawn lai lo; um ve lo bantuk khi si a ti.\nNa sining konglam vialte kha an theih dih, na konglam a umnak (data) vialte kha an zoh khawh dih. Daihnak phun kha a ser lai i, vawlei hi a ke tangah a chiah lai a ti. Zeizongte ka tlamtlinter lai tiah bia ai kam lai.\nBiatak in pialnak kha a karh lai. Khrihfa nunphung kaltaknak a karh lai. Cu a si caah Biaphuan ningin khuacuanh le cuanh lo kha kanmah nawl cio a si cang.


Raltuknak I Hmaisuang Pawl Nih An Pu cu A ih bakin An Fihnak An Langhter - Online Newspaper\nNawlngeihnak a latu ralhraang/council chungin ral hmaisuang i a kal mi hna nih an pu a si mi,”Min Aung Hleing an huatnak kong cu KoKang ralhraang nih MNDAA nih zahan October 22th tikhan a langhter ning a si.\nA hmasa bik ah ralhraang hna nih cun ral an tuknak i a nunnak a lia mi an ruak le an hriamnam an sungh mi pawl cu la kho tthan dingin bia a kamh hna.Asinain a tu ning ah hin cun,an bia kam bantuk in an um lo,an hawi le ral tuknak i a thi mi an ruak le an hriamnam hna zoh zoh le kawl le fimtawlnak zeihmanh a um lo,hibantuk thil a cang mi hi ram pakhat cozah ai ti mi nih an tuah ballo tiin ralhraang a dohtu MNDAA nih cun a langhter.\nKan hnu ah khan Kaya ram chung hmun pakhat ah ikahnak a chuak.Cu i kahnak ahcun,ralhraang tampi an thih pinah hliam tampi nih an tong.Cuka i a thi mi hna ralhraang ruak cu va zoh le fimhlawm zong i timlo in an kal taak menmen ko hnacaah pawngkam khua mi hna nih an ruak cu an laak hna i mei in an khangh hna e,a ti.\nCu lawng si lo in nai October ni 20 ah khan KNU ram chung a lut mi ralhrang a thi mi captain Win Tun le mi dang 7 an ruak hna cu ralhraang hna nih zeite ah an rel hna lo i,cucaah KNU lei nih cun ralhraang a thi mi an ruak cu an laak hna i,an rauk cu thil puan in an tuam hna i pawngkam thlanmual ah an chiah hna hnu ah kaltaak an si.\nHipin ah hin CDM a luut mi hna le ralhraang bawi pawl hna an karlak ah buainak tete a chuak chin lengmang cang,ralkap bawi pawl an chungkhar ah hin i theihthiam lonak hi a chuak chin lengmang i,a zual lei a panh cang.Min Aung Hleing nih a hruai mi hna hi a rauhhlan ah an kuai hrimhrim lai ti hi ram mipi nih zumh cio mi le hngah mi a si tiah,KNU lei nih cun an chim phah.


US Supreme Court Nih Khrihfa Zalonnak An Dirkamh – Onlinenungak\nUS Supreme Court Nih Khrihfa Zalonnak An Dirkamh\nUS President thimnak tluk tein a biapi mi cu Supreme Court Justice ah mi zeidah an thim lai timi hi a si. Liberal maw an si lai, Conservative dah ti a si. President Donald cu khrihfa a si le si lo ah ka buai lo, a pianthar le thar lo zongah ka buai fawn lo, a biachim a holh rel kong zongah ka buai hlei lo. Khrihfa kan caah a biapi mi cu zeitluk in US um khrihfa hna a dirkamh timi tu hi biapi bik in ka zoh bikmi a si. Obama chan ah zumtu minung tam ial tazacuai an tong, thong an thlak hna, phaisa tampi an liamter hna. Asinain President Donald Trump chan ah khrihfa tazacuai le namneh kan thei lem ti lo.\nPresident Donald Trump nih a biakam bantuk tein election lai te ah khrihfa zumhnak a dirkamhtu, Amy Coney Barret cu Supreme Court Justice ah a thim i, senate nih an fehter hnu ah Supreme court ah riantuan a thawk colh. Riantuan a thawk tlawmpal ah Supreme Court an biachahnak cu a khupthal a leh colh ko.\nCovid-19 ruangah khrihfa biakinn tampi khar a si. A cheu khrihfa biakinn ah milu rikhiah in pumhnak onh a si. Asinain night club, bar, zudawr, Naked club le casino tampi onmi a um thiamthiam. Liberal pawl caah cun Covid-19 hi khrihfa pawl renghnak caah caan tha le hriamnam tha bik ah a rak hmangmi zong an um ve lai tiah ka ruah.\nUS state vialte lak ah a Liberal bikmi state cu California le New York state an si. President Donald Trump nih Conservative Judge Amy Coney Barrett Supreme Court i a chiah hlan ah khan, California le Nevada state i a ummi Church cheukhat cu biakinn ah pumhnak nawl an onh hna lo caah tazacuainak a chuak i biaceih ding in Supreme Court an phan. Supreme Court ah an bia an ceih piak hna i, Supreme Court Chief justice John Robert nih Liberal lei i vote a thlak caah khrihfa pawl cu vote 5-4 in an sung i an biakinn an khar ter hna.\nAsinain President Donald Trump nih khrihfa dirkamhtu, Amy Coney Barrett Supreme Court i a chiah hnu ah New York state ramukbawi, Governor Cuomo nih khrihfa biakinn cheukhat cu minung 10-25 tiang lawng pumhnak nawl a pek hna caah khrihfa cheukhat an lungtling lo i tazacuainak a chuak i, Supreme Court an phan.\nNovember 26 ah khan Supreme Court nih biaceihnak cu an tuah i, 5-4 in khrifa pawl cu teinak an pek hna. Mah teinak an co khawhmi cu Amy Barrett ruangah a si ti fiang tein a lang. Amy Coney Barrett Supreme Court a phak hlan i bia an rak chiahmi cu a thar in a khupthal an leh than. Cucaah Supreme Court ah khrihfa a dirkamhtu Conservative an tam deuh cang caah khrihfa hna zalonnak caah thinphan tuk ding a si ti lo.\nPresident thimnak tuah hlan deuh ah Supreme Court i khrihfa a dirkamhtu Amy Coney Barrett nih thutdan a comi hi Pathian khuakhan a si tiah ka zumh. President Donald Trump cu khrihfa hna a dirkamh bikmi, US President pakhat in tuanbia ah a tang zungzal dingmi a si.


Chungkhar Dawtnak Vol 1 – Chin World News\nChungkhar Dawtnak Vol 1\nPosted By: thawng January 7, 2019\nChungkhar dawtnak kong hi vun tial ta ka duh.Chungkhar ah dawtnak a len zungzal khawhnak hnga,zei bantuk dah Nu le Pa nih lungput kan herh ?.Cun zeitin dah Fa le cawnpiak a herh ti hi vun I hrawm hna usih ti ka duh.\nNu le Pa nih zeitin dah chungkhar kan zohkhenh lai ?.\nChungkhar dirh cang hnu ahcun,zeitin dah kan fa le kan zohkhenh hna lai ti le zeitin dah chungkhar kan I zohkhenh lai,ti hi ruah lo awk a tha hrim lo.Chungkhar tha tein kan zohkhenh le kan hruai ko ahcun,chungkhar a ngan a dam i chungkhar a nuam zungzal.\nNu le Pa nih fa le hmai ah tuah awk:\nChungkhar hruainak ah a biapi bik cu,Hringtu Nu le Pa hi an si,zeitik hmanh ah fa le hmai ah ‘isik’lo ding,fa le hmai zongah bia tha lo chim lo ding.Laimi nih kan chanbau ngaimi cu mah hi a si.Fa le hmai ah ‘aw hrang’tak tak in isik le icak kan hmanmi hi,chungkhar nun I rem ding vialte lak ah,remh ding thil a tha cemmi pakhat a si.Mirang pawl hi minung tam deuh cu,fa le hmai ah zeitik hmanh ah an isik le bia hrang in an i chawn hna lo.\nZeitluk an thinhun lio le an isik lio I,an fa le an rak tin ahcun,mit hmai panh tein,an umter than i,an fa le an chawnbiak hna,mah cu thinlung put nih dawh fa le a thancho ter tuk hna cu.Nain a cheu minung cu Laimi bantuk in aisi mi an um ve ko.Fa le hmai ah biatha lo le biadawh lo kan chimmi nih an thinlung a hrawhtuk,ti hi vun philh hrim hna hlah usih.\nNu le Va cu,isik phung a si ko,(lei le dang)hmanh pei a seh an ti cu.Acaan ahcun chungkhar thancho duh ruang le chungkhar rualremnak ding ahcun isik pah phung a si ko.Nain kan isik tik bel ah fa le hmai ah isik cu hrial bak ding.\nNan isik lio ah nan fa le an rak lawi maw an rak chuah sual ahcun,sik kha (Stop) mak bak ko uh,nan fa le kha hmai panh tein chawnhbiak zuam hna usih.Nan mitthli a tla zongah,hnu lei vun i mer ta law na mitthli vun i hnawt law,tha tein chawnbiak khawh i zuam hna.Fa le nih nu le pa nan isik le nan mitthli he nan um lio hna an i hmuh hna ahcun,fa le thinlung tamtuk nan hrawkter hna.\nFa le an chuah hnu le an kal dih hnu in nan duh si le vun isik ta than ko uh.Mirang chungkhar nun ah i cawn awk ka duh ngaimi pakhat cu,Nu le Va an Isik lio i fa le chim lo,hawi leng hna maw an rat sual ahcun,nu nih zeitluk a mitthli tlak lio zongah,an thinhun a vun thumh ta i,a mittli a vun i hnawh ta i,hawi leng aw nem tein a vun chawnh khawh thanmi ka hmuh tawn hna ah ,ka thinlung nih a celh bak lo,i cawn awk ziaza vialte lak ah i cawn awk tha bik mi thil a si rua ka ti,nu lawng si lo,pa zong an si ko.\nKan nih Laimi cheu khat cu hawi leeng hmai zongah,kan Isik,kan i cak len chih ko,mah hi kan irem hrimhrim ding thil pakhat a si.Mah na rel hnu cun nang zong vun irem law nan chungkhar cu dawtnak le nuamnak in a khat zungzal lai.\nHawi leng ngeih lio isik hna kha,dawh le fim ah ruat hrim ti hlah uh,nan hawi le nih inn an va tin bak in,nan konglam vialte misin ah an chim khah,chungkhar nun kan irem a hau cang,nangmah na remh hlan ah na va or na nupi remh hmasa hlah,nangmah kha ahmasa bik ah remh hmasa i zuam law,an mah tein nangmah nun kha an i cawn ve ko lai I hnu deuh ah an i rem ve ko lai,nangmah kha hmasabik ah remh khawh i zuam.\nNu le Pa Chungkhar ah kan rian:\nChungkhar ah hringtu nu le pa hi kan biapi tuk tihi theih zungzal ding.Nunzia dawh le fa le hmai ah idaw te in um zungzal ding.Nungak tlanval lio idawt bantuk in fa ngeih hnu zongah i dawt ding,fa le mithmai ah ka nu le pa hi an i dawt tuk,duh an nung tuk ti awk tlak in um i zuam a biapituk.\nNu le pa kan nunzia a that lo ahcun,fa le cu cawnpiak khawh an si ti lo,nu nih “Khaini le ,Raza’Or a dang dang’Cun Pa nih,Zuu maw,kuak maw,tibantuk hna an tongh tham ahcun, nu le pa tuahmi kha fa le nih an zul ko hna ti hi a si.Mifim tampi hna nih an kherh tlai tik ah a hman rua tiah an ruahmi a si.\nFa le tha hna seh ti kan duh bantuk in,fa le zong nih nu le pa hi tha ve hna sehti hi an duh zungzal ve.Acheu khat chungkhar cu,nu le pa that ngai i fa le sual tak mi chungkhar kan tam ngai.Cun Acheu khat chungkhar cu fa le that ngai i nu le pa or pa maw nu hna dek sual tuk hoi ve,tibantuk hi kan tam ngai hna.Cu hna nih a chuahpimi cu,ningzah nak a chuahpi zungzal.Pa le hna zu an din tuk ahcun,fa le nih hawi hmai khah a si lo,nu le hna biachim holh rel an i sum lo ahcun fa le nih zahpi a si fawn.\nCun Fa le hna sual tuk ve ahcun Nu le Pa nih hawi hmai khah zong si ve lo,ningzah pin ah,hawi dang bantuk in fa le ruangah biachim holh rel an ngam si ti lo,hawi hmai ah an chuak ngam lang tuk lo.Hi hna hi kan ton cio mi thil an si tik ah,zeitin dah kan fa le hi kan cawnpiak hna lai,chungkhar zeitin dah nuam tein kan um lai ti hi ruah lo awk a tha lo.Fa le tha tein kan cawnpiak khawh hna a si ahcun,nu le pa upat an pek I hawi sin ah mithmai hngalter tu zong an si.\nFa le cawnpiak nak ahcun,a tha cemmi thil hna cu,ahmasa bik ah Pathian tihzah bu tein fa le cawnpiak,cun apahnihnak ah nu le pa hrim kha nun dawh tein nun i zuam,nun dawh tein kan nun ahcun kan fa le nih nu le pa nun cu zakhat ah sawmkua kua cu an i cawn ti a si.Fa le cawnpiaknak ahcun nu le pa nunzia dawh hi a rak biapi tuk.\nZu ritbu le khaini hmawm pah hna in fa le cawnpiak ahcun,fa le thinlung ah cawnpiak mi thil pawl an i cinken kho lo ti a si.Nu le Pa nih lungfim tein voikhat na cawnpiak mi khi,an thinlung ah a lut colh i,cawnpiakmi bia an ngei i,zulh an i zuam colh.tiah,Christianfamily cauk ah ka rel bal.\nNu le pa nih fa le hi fimthiamnak sang kai ve hna seh,hawi theih theih ve hna seh,hawi tluk si ve hna seh,ti hi kan saduh thah cio mi thil an si.Cu vialte a tlin khawhnak dingah nu le pa nih biatak tein,fa le kan zohkhenh hna a hau.Mah cu zeitin dah kan zohkhenh hna lai,ti hi kan vun zoh hna lai,atanglei hi ka hmuhtonmi chung in le tuah awk ah a tlak ko tiah ka ruahmi ,\nPathian tihzah bu in,Fa le cawnpiak zungzal.Nifa an tuahmi thil kip kha theih khawh I zuam ding.\nChungkhar thlacamnak tuah pi lengmang ding,hmailei an nun ah an i nunpi khawhnak hnga.Nunzia dawh zong cawnpiak lengmang hna ding.\n3.Thilsual dah an tuah lo ahcun,a herh hua ha lo ah,sik bak hna lo ding,aw nem tein cawnpiak zungzal hna ding.\n4.Chungkhar pumhnak ah thlacamter hna ding le Baibal theihhlei hal le chimter pah ve lengmang ding.\n5.Zarhpi fa te (Pathian ni) poah ah,pumhnak ah kalpi hna ding.Hngachia an si ahcun Sunday School kaiter hna ding,a herh ahcun nu le pa zong nih kaipi telpi hna ding.\nAuthor : Moses Lian Peng\nRef: Nunnak Tiva


President Hlun Trump An Conglawmh Ning Cu A Mak Hih! – Chin World News Evening\nPresident Hlun Trump An Conglawmh Ning Cu A Mak Hih!\nJanuary 25, 2021 January 25, 2021 Salai Van World News\nPresident hlun Donald Trump cu White House a chuahtak nak ni 4 a si ve cang. White House a chuah tak hnu in US mipi nih an duh ning a lang chin lengmang ve. Nihin January 24/2021 ah Donald Trump cu Golf tuk ding in International Golf Club in west Palm Beach ah caan a va hmang i cu a kal pah ahcun a sunglawi taktak mi thil a ton hi asi.\nPresident a si ti lo hnu zongah President thar a simi Joe Biden nak in international news ah a thawngpang a tam deuh in a lar deuh. Heh tiah a thatnak le a chiatnak kong lawng te nih Media ah hmunhma a la, a mah kong lawng te an chim peng rih. Nihin ah a sunglawi tuk mi thil a ton mi cu “Golf tuk ding in motorcade in a kal lio ah mi tampi amah ttantu nih heh tiah an uar nak kong an chim. An conglomh i an au hnawh” hi asi. Cu pin ah tarnu te biachim le cawlcangh ko nih mipi thinlung ah faaktuk in rian a ttuan.\nMi tampi hna cu America Flag an i put i “Still My president and Trump won” Donald Trump hi kan President a si peng rih ko. Amah nih election teinak a hmuh ko timi catar le signboard i ken in heh tiah an au. Cu Trump ttanhtu mipi tampi lakah pitar pakhat nih Trump a hmuh bak in a kut a thlir i, heh tiah a au i, Trump a uar ning heh tiah a chim.\nHouse Democrat nih second impeachment cu February Ni 9 ah ceih ding in tim tuahnak an ngei lio ah Trump cu lungretheihnak pakhat hman a ngei loin amah ttanhtu pawl hmaiah a ni kho peng rih. Bush le Obama hna kha term 2 an hmang dih ve. Trump bantuk in fans pawl nih an hrut pi mi hi US president ah an um bal lo tiin mi tampi nih an uar ning le an duh ning an chim.\nKalaymyo Ah Home Quarantine Chiah Mi Pakhat A Thi\nThimnak Kongah Kawlram Zong Buaihram Aa Thawk Cang


Sushant Singh Rajput thih nak kongah Salman Khan – Chin 11 News\nSushant Singh Rajput thih nak kongah Salman Khan\nPosted By: Lian Chin July 11, 2020\nRabiya Khan nih cun bollywood chung boruak chia le nun beidong ruangah ah, hi thil hi a cang tiah a chim. Bollywood film cang pawl zong i ralring uh tiah bia a cah chih hna. 2013 ah a fanu film cang thiam SSR bantuk in suicide in a rak thi ve. A fanu thihnak kongah an lung hrinh mi Bollywood minthang pakhat an puh mi cu, ngiatthlai dingin kan fial hna i, Salman Khan nih a hum zual ruangah dothlat tu pawl nih zei hmanh an ti kho lo tiah a chim.\nHi theidan nak hi bollywood chung ah hin dih cang seh tiah a chim. video pakhat ah hi tihin a chim . SSR techung kan tuarpi tuk hna. A zei si hmanh ah bollywood hi an lungfim a cu cang thil dik lo le fihning thil hi bang a za cang tiah a chim.\nCBI pakhat nih cun Salman Khan nih hin 2015 buainak zongah bollywood chung mi pakhat cu a hum zual peng i, hithil hi officer lian mi sin ah kan chim a hau ko tiah a rak chim. Tangka in thilsual tuahtu mi hna kan humhim peng hna ah cun zei tindah mipi hi kan um lai a ti.\nHi thihnak kong he pehtlai in 2013 zongah siseh tutan SSR thihnak ah hin Salman Khan hi an lung hrinh nak a tam ngai i, fan tampi nih cun Salman Khan hi an huat chin lengmang.


Hakha ah hri awk nak in a thi mi Pu Sang Ṭha Lian a Pa Pu Bual Tum bia cah Ngaih a chia taktak – Chin World News Evening\nHakha ah hri awk nak in a thi mi Pu Sang Ṭha Lian a Pa Pu Bual Tum bia cah Ngaih a chia taktak\nDecember 15, 2020 December 15, 2020 Salai Van Chin News\nHakha ah hri awk nak in a thi mi pu Sang Tha Lian a pa Pu Bual Tum bia cah. 15 December 2020 zing lei suimilam 7:30 hrawng ah hri awk nak in a thi mi pu Sang Tha Lian i a pa pu Bual Tum nih ka fa pa hi a dam lo i Sii inn ah an chiah mi a si.\nTu ban tuk in thil kan ton mi kongah hin hmun dang ka dang cio in nan kan chonh i thazang nan kan pek mi cungah kan i lawm tuk. Kan ton mi thil cungah Pathian tu nih kan veng sehlaw a ka kip in lungre a kan thei pi mi nan za ten thla cam tu in kan bawm rih ko ulaw tiah pu Bual Tum nih CBN ah a chim. Source: Chin Broadcasting Network\nHakha ah Hmawngtlang khuami hri awhnak in a thi mi Update. December 15, zinglei suimilaam 7:00 hrawng ah Hmawngtlang khuami Pu Sang Tha Lian cu Hakha sii-inn pawng ah hri awhnak in a thi, tiah kan theih.\n“Amah hi nupi le fa zong a ngei mi a si. Hakha Dawrhlun Kuattit ah khua a sa mi an si. Amah hi kum 32 a si,” tiah Health Concern Volunteer Group (HCVG) in tuanvo ngeitu Pu Cham Hrem nih The Hakha Times ah a chim.\nHakha ah khuasa an si bantuk in a nulepa zong an rak phan cang. Nihin December 15 ah hin a ruak an vui lai. Source: The Hakha Times\nHakha ah hri awhnak in a thimi Pu Sang Ṭha Lian sining konglam langhter a si cang\nKhah! Malay Chin Ralzaam Nih Ralrin Le Theih Herh Bak Mi


Tih a nung bak si – An thutnak nih a tlongh tak hna caah an Dih lak in an Tla viar – Video – FIAKFAIROCK\nTih a nung bak si – An thutnak nih a tlongh tak hna caah an Dih lak in an Tla viar – Video\nKhuasik thla a chuah ve cang ah hin cun hibantuk i nuam nak pawl hi cu hmunkip ah an rak thawk cio ve cang hna. Nuamnak an tuah nak hmun kip ah cun an um ter peng ve mi Ya-Hat hi na theih ve ko lai dah, a cit zong nai cit ve cang men lai. Hibantuk hi i cit mi hi minung caah tih nung ngaingai a simi a si i, i cit hlan ah hin tha tein check ding a si tawn. I nuamh nak phunkhat cu a si nain thihnak tiang hmanh a tlun ter kho mi thil a si.\nVideo chung i na hmuh mi hi Thailand ram a si i november 30 ah khan a cangmi thil a si. Na hmuh bantuk hin ruah lo piin, hmunkhat i a thu mi group pakhat cu an thutnak ning in an i hlawnh ciammam i tih a nung kho taktak. Minung pakhat an tla tawn tihi cu video dang zong ah hmuh lengmang mi cu a si ko nain tutan hi cu an group ning bak in an si i tih a nung taktak.\nHi kong he pehtlai in police pawl nih hi Ya-Hat tuah nak hmun hi an khar ter colh hna i a herh ning in buaipi zong an si lai. A tla mi pawl hna hi a thi mi an um maw, zeitluk in dah an hliamhma hi a fah ti cu fiang tein thawng theih a si rih loh. Kannih laimi zong nih hibantuk tihnung deuh pawl i nuamnnak hi cu hrial khawh ah a tha bik, thil pingpang a tlung kho peng mi i nuamnak thilri a si caah i ralrin cu a herh taktak.


Genesis 13 (Genesis 13)\nAbram le Lot An I Ṭhen\n1Abram cu Izipt ram khan a chuak i chaklei ah Negeb ram leiah khan a hung kal, a sinah cun a nupi le a ngeihmi vialte le Lot zong kha an kal ve. 2Abram cu mi rum ngaingai a si, tuu tampi a ngei, meheh tampi a ngei, caw tampi a ngei i sui le ngun zong tampi a ngei. 3Cun riahhmun pakhat hnu pakhat in Negeb ram in Bethel khua leiah khan aa thawn, hmasa i Bethel khua le Ai khua karlak i a rak riahnak hmun kha a hei fuh. 4Biakṭheng a rak sernak hmun ah khan a hung kal ṭhan i cuka ah cun Bawipa kha a biak.\n5Abram he a kal ṭimi Lot zong nih khan tuu le meheh le caw le a sin i a um vemi minung kha a ngeih ve hna. 6An pahnih in hmunkhat i um awkah saṭil tlonnak ram nih a zaat hna lo, saṭil tam tuk an ngei veve. 7Cucaah Abram saṭil cawng hna le Lot saṭil cawng hna kha an i si lengmang. (Cu lioah cun Kanaan mi hna le Periz mi hna kha cu ram chungah cun an um ko rih).\n8Cun Abram nih Lot cu a thawh i, “Kannih cu rualchan kan si, na mi hna le ka mi hna hi an i sik lengmang awk a si lo. 9I ṭhen u sih. Ram hi na duhnak kaa zawn i thim law ka kaltak ko. Nang kehlei i na kal ahcun kei orhlei ah ka kal lai, orhlei i na kal ah cun kehlei ah ka kal lai,” a ti. 10Cucaah Lot cu khua a cuan i Jordan tiva nelrawnpi kha Zoar khua tiangin ti tampi a um i Bawipa dum bantuk le Izipt ram bantuk a si kha a hmuh. (Cucu Bawipa nih Sodom le Gomorrah khua a hrawh hna hlan kha a si.) *13.10: Gen 2:10 11Lot nih cun Jordan nelrawn cu a ningpi in aa thim i nichuahlei ah khan a kal. Abram le Lot an i ṭhenning cu, cuticun a si. 12Abram cu Kanaan ram chungah khan khua a sa i Lot cu nelrawn i a ummi khualipi hna lakah khan a um i Sodom khua pawngah khan riahhmun a ser. 13Sodom khuami cu miṭhalo, Bawipa cung i ṭhat lonak a tuahmi misual an si.\nAbram Cu Hebron Ah Aa Ṭhial\n14Lot aa ṭhial hnuah Bawipa nih Abram cu a thawh i, “Na umnak hmun khan, nichuah nitlak chaklei thlanglei vialte cuan tuah hna; 15na hmuhmi ram vialte kha nangmah le na tefa cu kan pek hna lai i a zungzal in nan ta a si lai. *13.15: Lam 7:5 16Tefa tampi kan pek lai i an tam tuk ah ahohmanh nih an rel kho hna lai lo, leidip cu ahohmanh nih an rel khawh hna lo bantuk khi an si lai. 17Cucaah i tim law ram hi a pumpi in ṭol tuah, zeicahtiah a dihlak in nangmah cu kan pek lai,” a ti. 18Cucaah Abram nih a riahhmun cu a ṭhial i Hebron khua i Mamre thingzarh an umnak ah khan a va um, cuka ah cun Bawipa caah biakṭheng pakhat a va ser.


Breaking News: President Trump Nih Iran Cu Ralrinnak A Pek Cang Hna – The Cherry Par\nBreaking News: President Trump Nih Iran Cu Ralrinnak A Pek Cang Hna\nUSA rampi cu vawleicung ah a thawng bik le a rum bik ram pakhat asi bantuk in vawleicung ram cheukhat nih an bochan i, cheukhat nih an huat taktak ve. Nihin ni tiang ah USA le Iran cu an i rem kho hrimhrim ti lo. President Donald Trump nih Iran nih a bochan taktak mi ralbawi pa an thahpiak hnu ah Iran a lungfak a zual chin cang. Tutan zong ah US Embassy Iraq um cu bomhpuah hnawh an timh len ko nain, an hlawhtling kho lo. President Donald Trump nih American minung pakhat a nunnak a liam sual a si ahcun Iran nih nan tuar lai i, tuanvo nan lak lai a ti cang hna.\nIraq ramchung Baghdah ah a ummi US Embassy zung pi cu voi tampi Rockets in an kah ko nain an hlawhtlin lo, Rockets pathum zong an hmuh chuah hi a si. President Donald Trump cu USA ramchung thimnak an buaibai lawng si loin, Iran nih an Embassy bomhpuah hnawh an timh than tikah a thinlin tuk cang. Cucaah, American minung pakhat a nunnak a liam sual cikcek ahcun Iran nih nan ing lai i, tuanvo nan lak lai tiah a hro cang hna. President Donald Trump nih Ralrinnak zong a pek chih cang hna.\nBREAKING NEWS: 𝐔𝐒 𝐍𝐮cl𝐞𝐚𝐫 𝐖𝐞𝐚𝐩𝐨𝐧 𝐀𝐠𝐞𝐧𝐜𝐲 𝐇𝐚𝐜𝐤 𝐚 𝐓𝐨𝐧𝐠, Kan hnungte i federal agencies 12 hrawng hack an ton lio ah khan US nuclear weapons a bultawltu Energy Department and National Nuclear Security Administration i an networks zong hack a tong ve, tiah theih a si. DOE an chief information officer Rocky Campione nih hack an tonnak kong a chim le cangka, Thursday ah khan DOE le NNSA officials pawl nih hack an tonmi kongah thawngthanhnak tuah an thok colh ve. New Mexico le Washington ah a ummi Federal Energy Regulatory Commission, Sandia le Los Alamos national labs i an networks siseh, cun NNSA ah a ummi Office of Secure Transportation le DOE i Richland Field Office hna i an networks pawl hnursuan an tong ko rua, tiin lunghrimhnak a um. A dang agencies pawl nak hmanh in hin FERC ko hi hackers pawl nih an hrawh khun i, faaktukin hack an tonnak teteh cu officials pawl nih thatein an hmuh.\nFaaktukin hacking a um caan paoh ah federal level in tawlrelnak ngei kho dingin a bawmchantu hi Cybersecurity and Infrastructure Security Agency an si i, tutan zarh chungah hin CISA hi faaktuk in hack a ton caah, bialehnak dingah a herhmi thazaang (resources) pawl ai damhkhaan kho ti lo kho men, tiin officials pawl nih an chim. Cucaah cun, FERC hi amahtein ai ukmi agency hmete si ko hmanhsehlaw, hack an tuahmi a hlathlai khawhnak hnga, DOE nih a herhmi thazaang a bomh a pek lai, tiah officials nih an chim. CISA director hlun Christopher Krebs telhchih in, kan hnung zarh hrawnghrang ah khan Trump a cozah nih CISA i top officials pawl rianin a dinhter hna, asiloah a phuah lawlaw hna. Zeibantuk hackers pawl nih dah kan cyber hi an luhhnawh khawh i, thil an fir khawh, timi he pehtlaiin kan hnung hrawnghrang vialte cu networks hmangin federal investigators pawl rian an tuanti hna. Hackers pawl nih a chungthilri an bihzoh khawh le khawh lo hi DOE nih nihin tiangah a thei kho rih lo. Hlathlainak an tuah lio pi cu a si ko i, zeituak dah a chungril an bih khawh, timi an theih khawhnak dingah cun zarh tamial te an rau rih lai, tiah an chim.\nHackers pawl nih hin a biapimi kan defense system hi cu an luhhnawh kho lem lo, tiah hlathlaitu pawl nih an chim, tiin DOE aiawhbiachimtu Shaylyn Hynes nih a chim. “Tutiang ko rih ah cun, business networks lawng hi ningcanglo in an tuah khawh rihmi ah a cang i, National Nuclear Security Administration telhchih in, kan department ah a biapimi national security riantuannak pawl hi cu an him ko rih. Hack a fawimi software ah DOE nih an ruahmi paoh cu khulrangtein an zuanhnawh ve i kilvennak an tuah colh ko hna. Hack dingah a fawimi a si, tiin an ruahmi software paoh cu DOE network in an phoih dih hna” tiin Hynes nih a chim.\nDOE an hack khawhmi nih hin US national security a chungril tiang pehtlaihnak a tuahtu networks an hack khawh, ti a langhter. A zaza in a tammi Cozah le private sinah IT management products a zuartu SolarWinds hi software company a si i, hackers pawl nih cun an software an tuaitampiak cikcek hna hnu ah federal agencies pawl an network hi luhhnawh hna sehlaw, a dawh in an chim. Hi thawngpang hi the House and Senate Energy committees, House and Senate Energy and Water Development subcommittees, House and Senate Armed Services committees sin le, the New Mexico and Washington State delegations sinah chim dingin Thursday ah khan DOE officials pawl timhlamhnak an ngei. “Hi kong hi nai te taktak lawngin khan a ralsa ven awk kan theih ceu a si,” tiin Wednesday i hmunkhat biachimnak an ngeih lio ah CISA, FIB le Office of Director of National Intelligence nih an chim.\n“Tutan thil sining hi kan kalpi lio pi a si. Zeitukin dah hack an kan tuah, timi kan hlathlai lio ah kan federal cozah networks chung tiangin an luhhnawh cang hi kan vun theih khawh ceu a si” tiin an chim. Aho set nih a kan hack, ti hi US nih an langhter rih lo. Asinain, cybersecurity experts pawl nih cun Russia intelligence services a nehnang a si an zumh. NNSA hi nuclear weapons tawlrel tuanvo ngeitu a si i, DOE budget chungin phaisa tambik a hmangtu zong a si. Civil nuclear power le nuclear weapons he ai pahtlaiin Sandia le Los Alamos National Labs nih atomic research an tuah ti ve. Office of Secure Transportation nih hin uranium thenhnak rian siseh, nuclear bomb bultawlnak he ai pehtlaimi a dang thilri kongkau zong tuanvo a lachih tu a si.\nHackers pawl hi kauduh huap kho dingin an suur an cheh i, Washington state i a ummi nuclear thilri thingtaal pawl an ponnak Hanford nuclear inn le lo tuanvo a latu DOE’s Richland Field Office tiangin an suur an hei cheh. WWII le Cold War lio ah khan US nih a ngeihmi plutonium vialte lakin cheuthum cheuhnih tluk hi cuka hmunhma in cun a sermi hna an si. Asinain, 1971 hnu in cuka hmunhma cu an mang ti lo. Federal Energy Regulatory Commission hack an tuahnak a ruang cu US nih ai ngeimi mangtara a electric network hi hnahnawhpek an duh le si. FERC nih hin meitha a kalter ning kongah direct manage a tuah lem lo. Asinain, hihnu hmai lei i hnahnawhpek hna a um sual bangah, tiin a network ah cun didee a thei khomi data pakhat a tunh ve, tiah theih a si. Credit: Chelsea Bawi\n← Joe Biden Caah Muihnak Trump Caah Ceunak A Phan Cang\nVawleicung Economy Ah Zei Ram Dah A Tthawng Bik Cang? →\nZualko: Sayaci H. Lian Tial (I.S,Rtd) Nih Mual A Kan Liam Tak Ruangmang Ee


DONALD TRUMP A ZOHKHANHTU SIBAWI PA KONGLAM ATURU BAK – The Chinlung Post\nOctober 4, 2020 admin Knowledge 0\nUS President Donald Trump a zohkhanhtu le a thlopbultu Sibawi Dr Sean P. Conley hi zeibantuk minung dah a si timi hi minung tampi a thei lomi kan um kho men. Cucaah tlawmpal in vun zohcio hna usih. A konglam hi tampi a um ko nain tlawmpal a biapi deuhmi asi lai i, minung tampi athei cangmi kan um ko lai nain a thei rih lomi caah langhtermi asi.\nUS president a ttuanmi hna cu anmah zohkhanhtu dingah mi cungcuang asimi Sibawi hna hi hawihlei in an thim tawn hna. Atu ah US President Donald Trump a zohkhanhtu le a thlopbultu Donald Trump a sibawi hi Navy Colonel Dr. Sean P. Conley asi. Amah hi kum 40 chung a luh cuahmah lio asi. Cun amah Dr Sean P Conley hi kumpi 14 chung thil athei cangmi asi.\nAfghanistan tukdohnak zongah khan NATO Role-3 ah vawlei cung ramkip ralkap vialte caah Emergency Sibawi rian a ttuan cangmi asi. Cun amah hi Notre Dame University of Indiana state in BSc a dihmi asi i, cu hnu ah Emergency medical lei a dih tthan mi asi. Cun aliamcia kum 2006 ah Osteoaphic Medicine a dih rih mi zong a si.\nDr Sean P Conley hi arian abiapit tuk caah a fawinak in chim ahcun vawlei cung hruaitu ttha hna le thil a ti khomi hna pawl an nunnak le an thihnak hi amah kut ah a um tiah an timi a si. Cutluk cun a thiamnak hi an chim tawnmi asi. Tutan ah Trump dirhmun konghe pehtlaiin hitihin a chim. President Donald Trump hi a thi zong a ttha ko tiah a chim.\nPresident Donald Trump cu ningani zan in khan ninga chung a deihmi Remdesivir timi sii Gilead Sciences drug test hmangin zohkhanh ding asi i, mah sii hi phunthum in rian attuanmi asi i, antibodies a bawmh i, taksa ah zawtnak hrik a ummi kha adoh khawh pin ah immune system a tthawnter ti asi. Trump cu a dirhmun zong attha ngai ko tiah an langhter.\nRelchih a duhmi caah: Siaharh Mi Tlawmpal Tein:Ca tamdeuh atial mi rel ah hin atam deuh cu CNLD tanhnak kong le chinmi nih cun CNLD chin party mee nan pek bak ding ti mi hi atam liangluang. Biahalnak pakhat CNLD hi chin miphun ahuap khotu party asi maw timi hi asi i. lehnak, Chin miphun dihlak ahuap kho tu party a si lo.\nCu caah Pu pa phungthluk hmanh ah sakhi arilh hlanah hnahchawl va pah hlah ti asi i Acaan Azat hlan i mee pek le tanh hi Aphu mi asi lo. Kan CHIN miphun kan dih laak kan lung aa rual hnu lawngah kan i ruah chan mi dothlennak kan savo pi cu kan laak khawh hrimhrim lai.Lungfim tein khua aruat mi nih cun Acaan azaa rih lo an ti cio ko lai. Ruat than rih uh sih Acaan anai cang hi mu.NOTE: Bia thalo Holh thalo in comment i bomh lo ding le tlamtlin lonak pakhat le pakhat zawn ruah nak hi chin miphun kan lungput Pathian duh ning asi. Credit: Mimhrin Aung Sp (Chin News).\nUS PRESIDENT DONALD TRUMP A HNU BIK THAWNGPANG A DIRHMUN


Salai B Chan Khar: Kawl Ralkap Nih Uknak An La Thai Lai Maw? – Chin World News Evening\nKawl Ralkap Nih Uknak An La Thai Lai Maw? 2020 Myanmar thimnak ah tor le cheng mee diklo thlakmi a um tiah evidence tling um lo in Kawl ralkapbu nih lam an rak i sial. Ralkap lei ttang mibu thenkhat an hung au. 2020 Myanmar thimnak mee diklo timi kong cun. Min Aung Hlaing hruaimi ralkapbu nih ‘tor le cheng mee diklo’ timi le an mibu auhnak kha 2008 Phunghram hman khawhnak ah an i hman huar. Anmah sermi Phunghram kha anmah sermi puhnak bia le an mibu aunak he anmah siarem zawng in an pehtonh huar.\nA si khona lopi khin 2008 Phunghram Section 417 le 418 sullam he an hun pehtonh hramhram. Section 417 i ‘rampi fehfuannak le nawlngeihnak’ a hnorsuan khotu ‘tapung thawhnak, zaangen tuknak le a dinglomi hramhram thil’ timi he khan ‘tor le cheng mee diklo’ le an ‘mibu’ auhnak kha an pehtonh huar. ‘Mibu auhnak’ khi voi ‘tampi’ a cang tiah ralkap nih an hun ti huar. Mah cucu rampi buai khin sullam an hun i lak. Cozah nawlngeitu nih ‘tor le cheng mee diklo’ kong buainak an remhfel lo le ti khin ralkap nih thian an i cheh huar.\nAn zenhmi hna Suu Kyi rampi President- Minister pawl le ramkhel hruaitu pawl an hun tlaih hna, an duh zawng in thil an kalpi khawh naklai. Cun Phunghram Section 418 i aa tialmi rampi ‘President nih “rampi buai tonsapup thanh tik ah” ralkap Commander-in-Chief “Min Aung Hlaing” sin ah cozah nawlngeihnak, phungser “legislative” nawlngeihnak le phung “judiciary” nawlngeihnak’ a ap lai’ timi zawn ah Vice-President I Mint Shwe “ralkap minung” tu tuanvo an pek. Mint Shwe nih cu nawlngeihnak 3 cu Min Aung Hlaing sin ah a ap huar. Hihi anmah sermi Phunghram an kalpi lonak si dawh a lo tuk.\nA cunglei an thilti nih ‘hramhram in/ puarhrang uknak lak “coup” sullam khen dawh a si ko. Asinain anmah ralkap nih ‘coup’ kan tuah an tinak hmuh awk a um lo. 2008 Phunghram ning in cawlcang khin an i chim. Hi nih hin 2008 Phunghram ning in ralkap nih thimnak an tuah lai i, rammi thimmi cozah sin ah uknak 3 kha an khirh than te hna lai maw tiah biahal tuah lo awk a ttha lo.\nPhunghram Section 429 ah ralkap Council nih ‘thla 6 chung ah Phunghram ning in general election’ a tuah lai, a ti. Zeidang ramchung buainak pipuam um lo ahcun, ‘cu general election’ cu an tuah awk a si hnga. Asinain an tuah taktak ding le lo ding cu chim ngam a si lo. ‘Ram a buai rih’ tiin thla 6 chung ralkap nih kan ukchap lai ti khawh lengmang khi a si ko rua.\nAtu cu Min Aung Hlaing kut ah uknak nawl 3 a um ko cang le Phunghram Section 420 ning in rammi covo pakhat maw pakhat nak tam dek ralkap nih an hrawh chung khawh asiloah an chak in an rengh khawh. Khungkheng! tiah ram mibu thawh zau i, ralkap duhlonak au ding khi ralkap duh zawng tak a si ziar sual lai tiah phang a um. Cuti rammi an au ahcun pei ralkap nih an ttih lai le uknak an thlah lai cu tiah hmuhning dang a um kho. Asinain rampi buai vima i, cu chuankhan cun ralkap nih uknak tlaih peng lai kha a si kho mi a si lonak a um rua lo. Cattialtu: Salai B. Chan Khar


Thantlang Hotel Zone Saknak Ekah Zat Le A Hmunhma Pek Ding A Fiang Rih Lo – THE CHINLAND POST\nThantlang Hotel Zone Saknak Ekah Zat Le A Hmunhma Pek Ding A Fiang Rih Lo\nSalai Elvis| 2018 April 9| Thantlang ah khua ah Daw Tin Tin Lwin nih area nan ka pek khawh ahcun Hotel kan sakpiak hna lai tiah Thantlang khuanu khuapa sin ah a rak halmi hna cu a tu ni tiang a hmun le ekah pek ding a fiang rih lo tiah tuanvo ngeitu pakhat nih a chim.\n“Hi kong kanmah nawl in ekah 50 peknak nawl kan ngeih lo pin ah Chin ramkulh cozah hmanh nih peknak nawl an ngei fawn lo. Ekah 50 pek ding ah cun cunglei lawng nawlngeimi an si” tiah Pu Lawm Bik nih a chim.\n“Amah Daw Tin Tin Lwin nih ekah 50 tizong a kan hal lo, kanmah zong nih ekah 50 kan in pek lai ti zong bia kan kamh fawn lo. A hmunhma zoh ding in Tluang Thang nih keimah an ka thlahmi ka si a titik ah a si le si lo cu anmah lei kap in ca an tialmi le thawng an kan thanh chungmi zong a um lo tikah an rak thlah mi hi kan zumh le zumh lo kha a si fawn lo i a fek lo tiah kan ruah ve. Anmah pumpak rak tlung in area cu zat cu kan duh tiah an ti hnu ah khuami hnatlaknak tein area cu kan in pek ve hna lai timi biachah kha kan duhmi a si. Anmah zong hika Thinghual tlang hi nan duh maw duh lo ti zong hal an hau. Hi kongah zeihmanh bia a fiang rih lo. Pawhte rawn, Thinghual tlang hi a tha bik lai tiah a hmun kan zoh chung bia tu a si” tiah hi kongah tawlreltu Pu Lawm Bik nih The Chinland Post ah a chim.\n“The Backyard Travels & Tours, managing Director Salai Ngun Za Hmun nih a hi kong ah a tialmi ka hmuh. Catialtu pa le anmah Daw Tin Tin Lwin te an rian cu aa dangmi a si fawn tikah careltu hna nih zei lei hoih in dah a tial timi kha careltu hna nih ruah thiam a hau. Ekah 50 zong hi kan in pek hna ti zong ka ti lo. Peknak nawl zong kan ngei fawn lo, ekah 50 cu Chin ramkulh cozah hmanh nih peknak nawk a ngei lo mi khi a si. Ekah 4.99 lawng hi peknak nawl an ngei. Ekah 50 cu Pyi-Oo-Lwin le khuapi deuh lawngah pekmi a si. Kanmah Thantlang chung dirhmun hna i ekah 50 pek ding cu a si zong si kho lo mi a si” tiah a biapeh ah chim.\nHi thil felfai tein peknak ding kongah khuanu/pa, Hluttaw palai hna le tuanvo ngeitu hna i ton hnu ah an ceih than te lai tiah theih a si. Atu bantuk in Hotel le khualtawng tawlrel phu a si mi Daw Tin Tin Lwin nih Thantlang khuanu/pa sin ah hmun nan kan pek khawh ahcun Hotel kan sakpiak hna lai tiah February thla ah bia a rak kamhmi hna a si. A hmun zong a voikhatnak March 16 ah Pawhte rawn, Thinghual tlang an zoh tiah theih a si.+++\nPrevious Col. Solomon: Mizapi Le CNF/A Kar Buainak Le Remlonak A Chuahtertu Hi Online Thawngpang Tialtu Pawl An Si\nNext Thantlang Peng Ah Vok Man A Tha; Inn Khat Nih Vok 30 Tluk An Zuat


Model Thin Thin: Voi (9) hrawng cu Wai Lu Kyaw nih a ka sualpi: Court bia a chim mi pawl an phozar piak dih cikcek hoi cang hih\nbysalaicung\tFebruary 20, 2019\tChin, Home\nWai Lu Kyaw nih ttavuan kan lak ko lai (Nau na pawi zong ah kan thit ko lai) a ti ruang ah a duh bantuk tein ka um piak (A ka sualpi), A voikhat nak bik kan i hmuh bak ah a ka sual pi colh hi a si, thla (7) chung kan i duh ahhin a tlawmbik voi(9) cu a ka sualpi ko tiah Model Thin Thin nih nizaan Biaceih zung chung ah khan a chim ti asi.\nCun Model Thin Thin nih nizaan biaceih bawi hmaika ah a chim rih mi pawl cu; Aluancia kum June thla chung ah khan Nu kong he aa pehtlai mi puai pakhat ah lemcang a simi pakhat nih Wai Lu Kyaw he hin theihternak a ka tuah, cun puai a dih bak cun Wai Lu Kyaw motor chung ah cun ka tthu ve, lampi a si ko caah kan inn tiang an ka thlah rua lai tiah ka ruah hi asi. A si nain Wai Lu Kyaw nih cun dawr pakhat khat ah kal uhsih law eiding uhsih tiah a ka ti, cun Wai Lu Kyaw cu a inn ah a va kal i phaisa a va lak tthan hi a si. Phaisa a lak karlak ahcun Lam cawn ding in an ka chimh tthan ruang ah Thuwana pawng ah a um mi Goal Hotel lei ahcun a ka kal pi (Lam cawnnak ding hi Goal Hotel lei ah si dawh a si).\nA si nian Hotel kan phak cang ka in minung pahnih ihnak room pakhat cu a lak colh, cun Buh kio le cold drink a ka cawk piak mi cu a rak ka pek i leng ah a chuak tthan ko. Cold drink a ka cawk piak mi ka din bak cun ka lungmit bantuk in ka um colh i Hotel ihkhun cungah cun ka ih, kaa hngilh lio ahcun Wai Lu Kyaw hi a rak lut, ka thilri a rak phoih dih mi hmanh ka rak thei lo, ka thilri a phoih dih hnu ahcun ka lau i ka zoh colh, Wai Lu Kyaw cu a rak um ko, cu tikah voikhat hmuhnak men i hi bantuk thil tuah hi cu a si kho lo, ka duh lo tiah ka el chih len, a si nain zeibantuk thil hmanh chuak sehlaw ttuanvo kan lak ko lai (Na pawi zong ah kan thit ko lai) a ti, cu pin ah ka lung a mih ngai fawn ruang ah zeitin hmanh in ka thazaang ka hmang ko ti lo, a ka sualpi diam.\nCu hnu cun nungak tlangval aa duh taktak mi dirhmun ah kan um, thla (7) chung leng kan i zuldawi, cu chung vialte ahcun a tlawmbik voi(9) hi cu a ka sual pi, Hotel kan umnak le nupa sinak kan tuah lio pawl vialte record ka ngei dih, hmanthlak in siseh, video in siseh record ka tuah dih tiah Model Thin Thin nih cun nizaan biaceih zung ah khan a chim ti asi. Cu vialte a chim dih hnu ah Model Thin Thin nih tehte caah aa ken mi video, hmanthlak ti bantuk vialte cu Biaceih zung nih tehte caah an cohlang piak dih ti a si. A ra laimi March 8 ah auh tthan ding an si i khi tikah zeitin dah bia an ceih hna lai timi cu theih a si rih lo.\nPrevious Hakha CND ah CNF/A hmunhma a ngeih lo cu lung a fak ko: Salai Ram Tinthei\nNext Hakha CND Paih caah ting 15 ka bomh hna: Salai Lungthli Tum


Singer Myo Gyi le A Chungkhar Hna Cu Quarantine Dingin Nawlpek An Si Cang – Chin 11 News\nSinger Myo Gyi le A Chungkhar Hna Cu Quarantine Dingin Nawlpek An Si Cang\nYangon Einsen myohne chung ah zawtnak rungrul a kai mi an hmuh hna hnuin cun cozah nawlngeitu hna nih a hohmanh lenkai le chawhvah ti lo ding in nawl an chuah ve cang. Cun biaknak leiin pumhnak service an ngeih nak hmun ah Covid-19 a ngei mi an rak um ve tiah thawng an theih I cu ai pum mi hna lak ah cun minthang Myo Gyi zong ai rak pumhnak hmun le hla a sak nak hmun a si caah Myo Gyi le a chungkhar hna cu Quarantine ding in nawll an ek cang hna tiah Yangon Einsen myone kuzahle nih cun a chim.\nHi kong he pehtlai in “Ko Myo Gyi le a chungkhar pawl Quarantine kan chiah hna nak aruang ah cu an chungkhar humhim nak le ngandam nak caah santlaih nak a ngei mi siseh tiah kan duh caah a si. An sining kong ah lungretheih le thinphang in um ding zeihmanh a um lo. A tu ah cun an ngandam nak a tha” tiah zong yangon Einsen kuzahle nih cun Duwun thawngzamh sinah a chim hi a si.\nEinsen ah zawtnak akai mi pawl kan hmuh mi hna hi pumhnak an ngeihnak hmun in zawtnak rungrul an I chawnh hi a si caah mi zeidah hi zawtnak a ngei mi le cu pumhnak hmun ah a um hna kha a si khawh chung in an hlathlai cuahmah ko hna. Nihin tiang ah cun Einsen sizung ah minung 13 kan check-up cang hna. Cun cu pumnhak an ngeih nak hmun ah cun Myo Gyi zong a um ve mi a si caah Quarantine kan chiah nak hi a si ko. Adang kan theih mi hna zong Quarantine kan chiah ko hna lai” tiah a chim hi a si.


A Rauh Hlan Ah Internet 5G Kawlram ah Hman Khawh Asi Lai – Vaurawng\nA Rauh Hlan Ah Internet 5G Kawlram ah Hman Khawh Asi Lai\nPosted By: vaurawng.com April 30, 2019\nKum 2019 chungah 5G congress sipuaizi caah a hmang kho cang mi ram dihlak fonh 60 renglo an si cang i, kawlram zong a ra lai mi kum 2020-2021 ah 5G congress hman khawh asi cang lai tiah Huawei company nih an zumhnak an chim.\nYagnon khuachungah a um mi Myanmar Plaza ah a um mi Huawei zung lianbik ah april 29 ah tuah mi Huawei Myanmar ICT Congress 2019 ah an chim mi cu “ram chung chawnh biaknak lei rian he pehtlai in 5G congress tuah dingin rian kan țuan lio si” tiah an chim.\nHuawei nih 5G version, Huawei Mate X zong, cu puai ahcun hmuhsaknak an tuah i, tu kum a dih lei ah mizapi sin ah zuar khawh dingin fakthanhnak an tuah.\nMyanmar ram chungah digital sipuaizi a țhancho nak caah Huawei nih biakam nak an tuah i Digital Ecosystem pakhat a chuah khawhnak dingah hawi he i bawmh in rian kan tuah cuahmah” tiah Huawei Myanmar i CTO asi mi pa nih a ti.\nA chim rih mi cu kan i ruah ningah kawlram ah 5G hi commercial hna nih 2020-2021 ah sipuaizi ah hman khawh dingin kan i tim.\nHuawei le cozah i bawmh ii 5G congress caah line kal ning le a dangdang zong i bawmh in kan tuah tiah a ti. Ram chung minung hna nih Huawei cu phone company pakhat bantuk in mitampi nih theih asi, a taktak tiah cun Huawei i ai timh mi cu Digital in riantuan le Technology fimnak solution pek ding hi ai timh mi asi.\nMyanmar ICT Congress 2019 puai ah Huawei nih “5G is On” ti mi tlangtar he 5G E2E Solutions pawl, Huawei Cloud Solution pawl, B2C, B2H le B2B sipuaizi rian pawl hna le technology solutions pawl zong hmuhsaknak a tuah.\nKum 2019 march thla dih hrawng ah Huawei nih vawlei cung ah 5G Commercial Contract dihlak 40 hrawng he sacho a tuah i Europe ah ram 23, Africa ah ram 1, Asia Pacific le Middle East hna ah sacho a tuah cang.\nPhoto credit to Duwun Tech


Breaking News:Ralkap nih minung pa2 mawtaw in an pah hna i an thi colh. – Lai Lungrawn Post\nBreaking News:Ralkap nih minung pa2 mawtaw in an pah hna i an thi colh.\nApril 29, 2021 April 29, 2021 admin Hmuhning\nApril 29, 7:00 PM hrawng, Mon Ramkulh Chaungsone Penguk Zung pawng ah Hluttaw Palai U Linn Tin Htay nih a facebook cahmai ah a tial The hakha times. motorcycle aa cit mi khuami pahnih cu ralkap nih motor in an pah hna i an thicolh, tiah Mon Ramkulh Amyotha\nThawngdang:US um Laimi cheukhat hi khuachia bantuk, Kawl ralkap le palik bantuk nan um/si. Mittha lo taktak nan si. Ka cung i tthat lonak nan tuahmi vialte hi kan phuang dih te hna lai. Ka chim dih te lai. Ka ttial dih te lai. Kum 4 a si cang nan dai tein ka um.\nNanmah ruangah harnak tamtuk ka tong. Atu cu ngaihthiam kan tim ti hna lo. Mirang pawl sinah nan sining hi ka phuang dih lai. A herh ahcun US cozah sinah. US ah zeitin dah nan phak ning a si ti hna hi philh hlah u. Nanmah bantuk in tthat lonak tuah hi ka thiamtuk ve ko ka duh ahcun. Nan cungah tthat lonak ka tuahmi zong a um lo nan ka cungah harnak le tthat lonak a phun2 nan tuah peng rih ko.\nZeitin dah biakinn chung hna ah nan va i pumh ngam ve ka ti. Ka tuar ning bantuk tein nan tuar ve te lai. Ka sianginn kainak ah fangkhat zong nan ka bawm fawn lo. Sianginn ka kai lio i ka har tuk lio caan zongah aho chawnh hmanh ka tong bel lo. Zeidah na lawh na sianginn kai cu na har tuk maw ti zong ka tong bel lo. Sianginn ka kai lio zongah siseh ka dih hnu zongah siseh harnak le tthat lonak a phun2 ka cungah nan tuah. Mizei nan si kan theih dih ko hna. Nan tuar ve te lai Van Tum.\nNgun Cung Lian kong a tang lei’Chin Community of Indiana nih Dr. Ngun Cung Lian ca an kuat cang. Myanmar Ralkap phu ruahnak petu riansang a tlai liomi Dr. Ngun Cung Lian, Chin Community of Indiana (CCI) chungtel hna nih theihternak. US rammi sinak a ngeimi na si bantuk in le Indianapolis, IN ah khuasa mi sinak na ngeih caah, Kannih CCI nih kanmah chungtel bantuk tein kan in ruahmi na si.\nLaiholh::Tuchun laitlang thil a cang mi dihlak’Video laiholh in.\nUSA um laimi:US cozah sin ah nan sining ka chim viar lai’Nan ka nek tuk.


Trump- le A party nih 2020 US Ithimnaki An lungtlinlonak chan le ruang 5 bih zoh nak – Thechinlungnews\nTrump- le A party nih 2020 US Ithimnaki An lungtlinlonak chan le ruang 5 bih zoh nak\nPosted By: hrangliankap November 26, 2020\nKum 2020 America ithimnaki vote an rel dih hlan I,Biden-a cak ti an chim/phuang khan an lung hrinh hna,Trump- le a Sihni/Law hna zong kha tling an izum ve bak. An tlinglo nak a ruang an ruah mi panga a um, Mah hna cu:\nVote tla le vote pe kho (Electoral roll I min a tel mi) nakin a tam deuhmaw?\n2.Aruang um loin Democrat vote a karh hluai maw si?\n3.Trump-vote vial te cu Biden- vote-ah maw a cang dih/ai fonh dih?\nVote peknak khawl/she le vote relnak seh system hi Democrat pawlnih maw an control?\nMithi cang mi nih vote a thong thongin an pek tinak maw si?\nMahbantuk biahalnak 5 hi zoh than hna u sihlaw:\nA tutiang zong US mipilawng lo,vuleicung pumpi deuhthaw buaipi mi le result zong fiang lo aho a tling zong theih fiang lonak bik cu mah ruangah hin a si ko.\nHi biathu hi President Donald Trump-Twitter-ah tarlan le hmuh a si tawni, social media zongah phuangzar in a um/ a si. Sihmanhsehlaw Evidence(fiangfaiten) hmuh ding a um lo. Michigan state he\nPurhdah, hmehbeli chim a si deuh.\nTrum-campaigner nih an chim ning ah cun Michigan state hmun thenkhatah vote thlatu hi 100% in an hlei tiah an ti. Mah bia chuah hramthawknak zong America congress ithimnaki candidate rak si cang mi Republican Party mi Rasramslan a si. A nolh than mi cu Township 19 in vote thlatu hna hi 100% in a hlei\nBenville Township hna cu 350% (let thum le a cheu) in an tam tiah a chim. Chu hmun hna cu Michigan state chungi um si loin Minnesota state chungi a um mi an si I, an dih lak hin 100% tang vote tla an si I,\nVote tlaknak tam bik Benville Township-ah vote nei 71 ah 68 lawng nih vote an thlaki 89% lawng a si.\nTrump nih Michigan state I khaw ngan bik Detroit khawpi zongah an minung hnakin vote tla a tam deuh tiah a twitter-ah a langhter.\nA tak ramah cun vote thla hi 50% tang lei khi an si.Wisconsin state state-ah mahbantuk a um thiam thiam, roll hlun an hmang an ti.\nVote rel liaoah Joe Biden-lei ah vote a chengh tiin Trump-le athithruai mi Trump-Sihni, New York Mayor hlun Rudy Giuliani-nih 19th November ah khan Press conference ah a chim.\nDetroit khawpi polling booth pakhatah chunhlanah khan Postal ballot thong tam tuk a phan ti a si,\nVan car pahnih ei-din phur phun in a hawng phan I, zei ei-din hmanh thur chuak loin a liam hnu nazi pahnih tling hlanah Michigan state-ah vote tla 100,000 in a karh tic him a si colh.\nCu thil umtuning cu court an theihter hna I, District court nih thil si kho loah ruatin 13th November ah khan biakhiahnak a tuah\nReuter le Wisconsin, Michigan le Pennsylvania state-I postal ballot zan khat thil I tamtuk a karh, pung mi hi Biden vote a bikin asi lo an ti.\n3.Vote I cuh nak state-ah hin voting machine system hmangin vote maktaduai tom Trump-vote cu Biden vote ah an can ter khawh ti ipuhnak zong a tel.\nHi bia hi Trump-nih a twitter-I a post ah khan amah support tu OANN(One America News Network) thanh ning,chim ning a si.Tu tan ithimah khan ram pum huapin Dominion Voting Machine hmang lar a si I, hi voting system hi Edison Research nih cun thaten a zoh I, vote maktaduai tom a kalsual a si ti OANN nih cun a chim.\nEdison Research Company President Larry Rosin nih cun cu bantuk zeihmanh a um lo a ti ve.\n4.Dominion Voting System Company hi Left-wing pawl kutah a um tiin Trump nih a ti I, a law firm-hna zongnih Bill Clinton le Democrats pawl hen hi company hi pehtlaihnak kan nei lo a ti.\nHi company nih politics hen senghtlaihnak nei hna hmanhhlahsehlaw, Democratic le Republican party thawhlawm an pek v eve, Lobby caah thawhlawm a rak thawh mi cu America company-ah cun a common ngai te ti a si. 2014 ah khan Bill Clinton Foundation-ah thawhlawm a rak thawh ve cang I,Republican senate majority leader Mitch Mc Connell sin zongah thawhlawm a pek ve thou an ti.\nNancy Pelosi he zong peihtlaihnak an nei an ti mi zong an lobby company- I tuan ve Nadeam Elshami cang mi zong an um ve ciao ko lai a ti.\n5.Mithi cia vote rawn petu tampi an um ti le chim caihmi tampi a um, 15 December hlanah kum 2021 USA President ding cu fiang dawh in a lang,\nMi tam deuh nih cun Donald Trump hi a tling than lai tiah an zumh deuh dih ngawt ko.\nThlacam daithlang lo a tha.\nBe the first to comment on "Trump- le A party nih 2020 US Ithimnaki An lungtlinlonak chan le ruang 5 bih zoh nak"


KALAY AH THLAKHAT CHUNG A THIMI ZAT AN LANGHTER – The Chinlung Post\nJuly 1, 2021 admin Kawlram 0\nThlakhat chung June nikhat in ni 30 tiang Kalaymyo ah minung 270 an nunnak aliam tiah theih a si. A nunnak aliammi chungah minung 168 hi pa an si i, minung 102 hi nu an si. Anunnak aliammi chungah Pathian rianttuantu Revd minung 19 an i tel i, RC Father minung pathum an si. Athimi hi kum 28 in kum 40 karlak an si hna.\nThawngpang dang:Aung San Suu Kyi konglam cu ruahning le timhning bantuk in fawite in dih khawh dawh asi ti lo. Ralhrang kawlralkap nih an thluak an chuah tthan cang. Ralhrang kawlralkap hna nih Aung San Suu Kyi tazacuainak kongah tehte dang auh tthan an timh tthan ruangah Aung San Suu Kyi tazacauinak cu tuan ah dih khawh asi ti lai lo tiah a SIHNI Khin Maung Zaw nih a chim.\nAung San Suu Kyi cu ralhrang kawlralkap hna nih case a phunphun in taza an cuai. Asinain taza an cuainak hi July thlachung ah cun a dih ko lai tiah an rak zumh mi a si. Sihmanhsehlaw ralhrang kawlralkap hna nih tehte minung 23 auh tthan an timh caah ruahning le timh ning bantuk in thil a kal ti lai lo, a rau ngai te ko lai tiah a chim tthan.\nRalhrang kawlralkap hna nih Suu Kyi an tlaih hnu ah a sihni hna le biaceihzung a chuah lawngah a mui hmuh khawh asi. A hnu bik biacaihzung an chuahpi lio ah ralhrang kawlralkap hna nih tehte minung pali an auh hna. Ralhrang kawlralkap hna nih Suu Kyi sual apuhmi tampi chungah abiapi mi cu nikum thimnak tuah lio ah covid zulhphung a buar.\nCun ramdang in walkie talkie a inn ah aichiah ti a si. Culawng siloin phungning loin sui le ngun ziknawh alak tiah sual an puh. Aung San Suu Kyi sual an puhmi ah apalh bak tiah an ti asi ahcun a tlawmbik kum 10 thongthlak khawh asi. A hnu bik biacaihzung a chuah lio ah Suu Kyi cu angandamnak zong attha mi a lo ko tiah an chim.\nRUAH NING IN THIL A KAL HOI TI LO, LUNGRAWK BAK SI CANG


Coronavirus Updates 26 April: Coronvairus In A Thimi Minung 200,000 Renglo An Si Cang – Chin World News Evening\nApril 26, 2020 April 26, 2020 Salai Van World News\nAdmin||04 Vaupi 26-2020|| A tu bantuk in coronavirus hi a linhsat chin lengmang i a damhnak sii an hmuhchuah khawh zoklo ah cun a rauhhlan te ah vawlei mipi kan cii a mit kho. Tuchun 26 April 2020 ah Johns Hopkins University Center for Systems Science and Engineering hna nih thanhnak a tuah ṭhan. An chimmi cu hlathlainak kan tuahkhawhning in a tu tiang ah hi novel coronavirus ruang ah vawleipi i a thimi hi minung 200,000 renglo an si cang tiah an chim.\nCun vawleicung ah hi zawtnak a ngei tiah theihkhawh vial hi minung 2.8 million renglo an si cang. A ngaingai tiah cun hi kan hmuhchuah khawhmi vial nak hin zawtnak a ngeimi le a thih pimi hi an tam deuh lai. Hneksaknak tuah khawh cawk lomi le ram cheukhat nih harnak a phunphun ṭih ruang ah a sining taktak in a chim duh lomi zong um khawh an si rih tiah Johns Hopkins University Center for Systems Science and Engineering hna nih an chim. Kan hnulei December 2019 ah China ram Wuhan khua in hi zawtnak hi ai thokmi a si nain United States cu hi zawtnak nih chiatnak tambik a tlunhnak ram a si peng ko rih. United States chung ah hi zawtnak a ngeimi hi minung 929,000 renglo an si cang. Cun hi zawtnak ruang ah a nunnak a liam cangmi hi minung 53,184 an tling cang. A ngaingai tiah cun hi nak zong hin tamdeuh khawh an si rih. Ref: ABC News\nNote: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Reference/Credit/Source ṭha tein kan pek peng lai. Cucaah thawngpang kan ṭialmi kan palhnak a um cun theihter khawh peng kan si. Chinworldnewsevening page ah le J Van Duh Thar Lahnin ah pehtlaih khawh peng kan si. Mipi sinah thawngpang thlazamh na duhmi um cun kan i thlahzamh khawh piak ko.\nVIDEO: Malaysia CSO Ah Pumpek In Rian A Rak Ṭuanmi Salai Kulh Cung Ruak Thlahnak Lungthin Nih A Celh Hrim Loh


UNHCR catlap kha card in thlenpiak dingin kan i zuam, MyRC card sok hlah uh | THE CHIN EXPRESS\nHome Chin UNHCR catlap kha card in thlenpiak dingin kan i zuam, MyRC card...\nMalaysia Chin ralzaam bu 5 komh Independent Chin Communities (ICC) nih “MyRC card kong he pehtlai in UNHCR lei dirkamhnak le MyRC card aa tlaihmi mipi caah UNHCR he pehtlai in tthatlonak a chuahter maw?” tiah UNHCR sinah a hal.\nMalaysia UNHCR lutlai Mr. Thomas: Keimah nih cun kan hrilhfianh kho hna lai lo. A ruang cu, aho hmanh nih MyRC card i tlaih a tthatnak an ka chim khawh rih lo caah a si.\nICC: Nain, MyRC cu 2017 ahkhan pei UNHCR nih ralzaam sinah theihternak na tuah kha.\nMr. Thomas: A fiangmi cu mah card hi cu UNHCR card a si lo. Cozah rianttuan lutlai an i tel an ti ko nain ralzaam tangka liamter cu ka cohlang lo.\nA ruang cu UNHCR bawmhnak cu free a si. Pahnihnak ah UNHCR card tluk in santlaihnak a ngeih lo ahcun zeidah sok cu a hau. Cun mah hi cozah tuahmi programme zong si lo. Mibu pakhat nih sipuazi caah tuahmi a si caah UNHCR he pehtlaihnak a ngei lo.\nICC: Nain, mi cheukhat cu MyRC card in tlaihkhih an luat ko.\nMr. Thomas: Si, cheukhat thil hi a buaithlak ngai. Zei bantuk card i tlaih zong ah tlaihkhih a luatmi an um ko. Nain, UNHCR cu palek pawl he voi tampi meeting kan tuah cang. Kedah state tiang zong kan kal i palek bawi pawl kan ton hna. UNHCR card aa tlaihmi cu tlaih ti lo ding in kan hal hna.\nICC: Thonginn le camp chung um Chin ralzaam pawl UNHCR card kan pekpiak hna.\nMr. Thomas: Cheukhat camp le thonginn cu an hung ttha thluahmah cang. Nain, tuan i ka chim cang bantuk khan lahwahkah rianttuan le palek nih Rohingya silomi cu an thlah duh hna lo. Kanmah lei nih thleidan lo dingin kan chimh lengmang ko hna.\nCheukhat camp le thonginn nih cun tlaihmi an um tikah interview tuah dingin UNHCR sinah thawng an kan thanh. An hung ttha deuh ngai cang.\nKeimah zong nih ralzaam hna hi card i tlaih dih hna seh ti ka duh. Zei miphun ti um loin ralzaam paohpaoh card pek dingin kan i zuam liopi a si.\nCu ruangah, atu lawlawse cu UNHCR catlap kong hi palek kan fianh lengmang hna. Catlap tlaih a harnak zong ka theihthiam ko. Mah ruang cun, catlap in card ah thlenpiak dingin kan i zuam hi a si. Chin ralzaam pawl zong lungsau dingin va chim hna uh.\nUNHCR nih 2013 card chuh tongmi kong a chimmi


Mawtaw Accident Nak Ruang Ah Nuva Hna Hmunkhat Ah An Nunnak A Liam – Chin 11 News\nMawtaw Accident Nak Ruang Ah Nuva Hna Hmunkhat Ah An Nunnak A Liam\nApril 15. 4. 2020 Tunai teah ah khan Lalrinhlua (Mahlua) s/o Vânṭhuama (L) a nupui Rangchhingpuii (Chhîngpuii) te nupa cu Nauselphai Pumpelhsei an timi ah Lachuanawma (Chawngkhupa) mawtaw ah accident an tawng i an nuva in ahmun ah an thi cawlh tiah champhai Special Report nih an langhter.\nHi tluk thawngpang a chiatnak lio hna i thihnak vun tawn ko cu a pawi ti hlei khin cun chim awk a um ti lo. Covid-19 Boruak lio i thihnak vun tawn ko cu chungkhar caah a fak ngai ngai. Thih ciocio zongah coronavirus zawtnak um lio caan i thihnak tawn hi chungkhar caah a fak khun ko rua.\nChungkhar cingla rualchan hna hmanh nih ruak tthutpi khawh lo cu thih vialte lak ah fakmi cu a si ko lai. Tulio kan boruak cu kan theih dih cio bang in covid-19 zawtnak ruangah Lockdown tuah dih a sii, mithi an um sual hmanh ah tthutpi khawh a si lo.\nLai miphun le Mizo miphun hna cu thihlo nak kan tawn caan ah aidawh mi kan si caah inn khat tein tthutpi tu ngeih cio a si. Hmanh sehlaw covid-19 zawtnak ruangah chungle khat, khua mi chung in thihlonak pakhat khat nih an tawn sual zong ah tthutpi khawh an si ti lo. Mah chungkhar lawng bak in ruak zanvar pi an hauh zong ah mah chung lawng bak nih varpi a si. Atang video timi khi hmehpiak law na zoh khawh lai.\nSource: Champhai Special Report


Malaysia Ah Kawlram Nungak A Riantuan nak A Boss pa nih A Tuahto Ning Cu Kawlram mi A Lungfak Mi An Um Lo – Chintanbo\nMalaysia Ah Kawlram Nungak A Riantuan nak A Boss pa nih A Tuahto Ning Cu Kawlram mi A Lungfak Mi An Um Lo\nJanuary 2, 2021 admin THAWNGPANG 0\nMah thawng hi kan hnu november thla ah khan a rak lar taktak mi thawng a si kan van update tthan mi a si. Malaysia ram ah kawlram mi nungak pakhat cu company pakhat ah rian a tuan i a hmuhmi phaisa tein kawlram lei a naule sianginn kaimi le a chungkhar pawl a zohkhenh ve hna . Asinain Covid-19 boruak ruang ah an compny cu an sipuazi a tla tuk i riantuantu minung tamngai an dinhter hna i an dinhter mi lak ah a mah zong aa tel ve .\nCompany in ai dinh hnu ah a phaisa ngeihcia mi a ei i innman pekding zong a harsa ngai cang .Khatlei ah kawlram lei a chungkhar a zohkhenh pah hna tik ah lungre thei ngai in a um i online ah riantuan ding a kawl . Online ah cun nikhat cu company pakhat ah riantuan ding minung an duh nak kong an postmi a hmuh ve i an address a lak i vansan tuk ah an ka la ve hnga maw tiah cu company ah cun a va kal .\nAmah hi nungak kum 25 hrawng a si i a muichia lo duhnung ngai a si tik ah company i interview tuahtu boss pa nih cun direct in rian ah a rak luh colh ve . A mah hi Malaysia ah a umnak a sau ve cang i malay holh zong a thiam ngai i mirang zong a thiam pah . Boss pa nih cun nang cu keimah bawmtu ah ka office chung ah in na thu ve lai i a herhmi poah na ka bomh te lai tiah a ti .\nRian cu a thok ve i a tuanka ah cun boss pa zong nih cun a herhnak poah ah a fial i aa bochan ngai , a mah zong nih cun ka vantha tuk tiah ai ruat ve . Asinain nikhat cu boss pa nih cun passport na ngei maw a ti i ka ngei ko nain a ti ah cun boss pa nih cantha lak in passport na ngeih lo ah cun kan company ah na tuan kho ti lai lo ,zeica tiah kan company hi an rak check lengmang .\nAsinain ka nawl na ngeih ah cun keimah humzual nak thawngin cun na tuan kho ko lai tiah a ti . Cuhnu cun boss pa nih cun an office chung ah mi um lo kar ah kawlnu cu zahnak pakhat te hmanh ngeilo in a angki a purh piak i a duhmi poah a tongh piak . Nu nih cun a duh bak lo nain mualpho lai le palik tlaih lai a tih i kawlram lei a chungkhar lei a ruah hna pin ah a mah zong phaisa laknak dang a ngeih lo tik ah ttap bu in ai tuar .\nHi an video hi vanchiat ah social media ah a leakout sual i mi tampi nih an hmuh i kawlram mi an lungfak ngai ngai . Asinain bia tak tein buaipi piaktu a ngeih lo caah hi boss pa hi hremnak zog an pe lo tiah theih a si .Hi pinlei an thawngpang zei tiang dah an phak timi cu thawng kan laknak ah a um tilo caah kan update than te lai .\nHi news hi kawl media nih an tial mi chungin lehmi a si . Kan ram sifah ruang ah duhlo bu in mi kut tang ah rian kan tuan pin ah mi phundang nih phaisa ruang ah duhpoah in an kan tuahto hi cu lungfak a si ko ee tiah kawl media nih cun a tial . Atanglei ah video a um lai .Chirhchan : Myanmar Dailynews.\nCu Bantuk Minung Celngel Cu Na Tapa Sive Sehlaw Zeitin Dah Na Tuah Ve Ning A Si Hnga?\nRili Kam Lentecelhnak Ah A Hnakhaw Chung Ah Nga A lut Mi Ngakchia Pa Te


Thantlang Chin Miphun Ni Tuahnak Ding Hmunhma Ah Khuami A Phan Bal Lo Mi An Tam – THE CHINLAND POST\nThantlang Chin Miphun Ni Tuahnak Ding Hmunhma Ah Khuami A Phan Bal Lo Mi An Tam\nThantlang kum 72nk Chin National Day CND Hmunhma/TCP\nSalai Elvis|2020 January 20| A kum 72nak Chin ramkulh huap in Thantlang khua ah tuah dingmi Chin Miphun Ni cu khualeng ah um mi hlanlio Hangbo bualrawn ah tuah dingin timhtuahnak ngeih mi chungah khuami a tam-u nih a hmunhma a phan bal rih lo mi an tam tiah kan theih.\n“Tukum Chin Miphun Ni cu ramkulh cozah nih Thantlang ah an tuah lai ticu kan hngalh. Chaklei certual a thar ah an tuah lai tizong kan hngalh ko nain a hmun tiang a phan mi an tlawm lai. Keimah pumpak zong nih ka phan bal rih lo. Mino tamdeuh hmanh nih kan hngalh in kan phanh lo mi cu Upa le nu nau nih cun an hngal chin lai lo.” tiah TYA EC mino pakhat nih TCP ah a chim.\n“Hi hmun cu lam a bi, motor i kianhnak zongah tihnung ngai a si, lam thar a si pin ah kat-ta-za ai phah rih lo caah a khu ngaingai ding a si. Zan ah mino hna ca zongah a tha lo. Nu tar pa tar le nu nau hna kal khawhnak hmun a si lo. Mizapi kal kho hna seh ti an duh ah cun khualai Lalluai certual ah kan thial piak hna seh. Chin Miphun Ni cu mizapi duhnak in a chuak mi a si caah cunglei bawi pakhat hnih duhnak in kan tuah ding a si lo.” tiah khua upa pakhat nih a hmuhning le zapi au aw tiin pumbak facebook Account ah a tar.\n“Mizapi tam deuh an chim ka theih mi ah hmunthar ah Chin Miphun Ni tuah dingin an duh lo nak kong biasi an phai pah, a ruang cu duh ning bantuk in kan site lai lo, a nuam deuh lai lo, kan kal huam pek lai lo an ti i kam khat lei ah cun thanchonak pakhat a si budget zong tampi an suai mi a si le tiah a ruat mi zong um an si thiam.”tiah TYA President Pu Tuan Uk nih a chim.\n“Hmunhma kongah hin chaklei khi a hmunhma a tha, minung 3000 renglo caah tuak mi a si i thutdan hi 1,800 tlum ding in timhtuah a si. Thutdir nak zong a zalong deuh fawn. Cun khika hmun tuah hnawhchannak pakhat cu hmunthar a si tikah Ti, Mei le Lam vialte zong sersiamnak ca zongah a tha lai tiah pumpak ka ruahnak a si. Motor zong a tam lai caah khuachung Lal Luai certual ah cun cawlcanghnak a bi deuh. Thantlang peng caah cun kan i za ko hnga nain a tutan cu Ramkulh huap in tuah ding a si caah le ramkulh tuanvo ngeitu hna zong nih an suaisam hnu ah chaklei Hangbo certual hi an lungtlin mi zong a si. Khua mi chiah/thlah nak caah motor zong hlan le tawlrel kan i tim ko” tiah khuanu/pa tuanvo ngeitu Pu Ngun Hram nih TCP ah a chim.\nTutan Chin Miphun Ni ah Hmuhsaknak (piah-khan) 18 tluk a um lai. Zaanglek lei, nuamh hneihnak, khualtlung kongkau tuanvo la tu, Humhimnak lei le a dangdang kongah Committee ser a si i Khual 1,000 renglo phan dingin timhtuah nak ngeih a si. +++\nTags: 72nk Chin National Day Thantlang, Thantlang Chin National Day\nPrevious Ningcang tein Australia Visa Kan Hmannak Hnga Nawl Kan Duh Hna_Renny Ceu Lian Mang\nNext Rakhine in Magwe Ramthen lei Thialkam a duhmi Chin Unau Harnak An Tong


By:Tial Lian Thang’Malaysia Cozah Boruak. – Onlinenungak\nBy:Tial Lian Thang’Malaysia Cozah Boruak.\nPKR Party President MP Pu Anwar nih “Pyidaungsu Hluttaw MP acheu fai (51%) nih cozah lutlai Prime Minister ṭuan dingin an ka duh” tiin Siangpahrang sinah ca a pek.\nCozah a tlai liomi “ṭangṭi cozah” MP pawl nih, “a lihmi si, a duhmi MP 121 (51%) min cu langhter seh ca” an ti.\nPu Anwar nih a duhtu MP 121 min cu a langhter ngam fawn lo. MP 121 nih an duh tak ahcun atu cozah a tlai liomi MP tlawmpal hi a thli tein Pu Anwar lei ah an ṭang tinak asi hnga.Pu Anwar cu tuni ah Butkit Aman palek sakhan nih a auh i bia a hal. Zei dek lawhte lai.\nAtang hi theihtlei asi:\nZei bantuk buaibainak nan ngeih zongah na nupi cungah na kut na thlak bak a si ahcun cu ni thawkin pasal min cazin chungah kei nih cun kan telh ti lo.\nNa nupi duhnak zulhpiak ve loin nu cu kheng ṭawl ding, thilsuu ding, inn zohkhenh ding, nau zohkhenh ding tiang lawng in na ruahpiak i a thluaklei le biaknak lei ṭhanchonak zong cawn ah tha na pek lo cun upat awktlak na si in kan ruat lo.\nPasal si ve ko ṭung i, dam ko ṭung i nupi le nih cawm le zohkhenh hauh aa timmi pa cu upat awktlak ah ka ruat hna lo.\nNu te hna cu tiin zawnruahnak siloin nu namnehnak bia na hmurka in voikhat a chuah a si ahcun hmailei na nupi ding khi zaangfak ngai ngai a si manh cang.\nVirgin nungak lawng duh ṭung i mah vial duh paoh in tlonlen le duh paoh in nu a kommi na si ahcun mah hngal lo ti naa huah khawh men.\nNupi fel, nupi ṭha, nupi fim lawng duh ṭung i mah vial mah lung lawng i rinh, nu pawl upat lo le mah hringtu nu chimhmi hmanh ngaih lo ahcun nupi loin um zongah a poi tuk hnga lo.\nNupi na ngeih ko buin midang nupi asilole nungak duhnak he na chonhbiak ni thawkin nangmah le nangmah tangah naa thlak nii an si.\nNupi dawh, nupi fim, le nupi ṭha bik vawlei cungah an um lo. Nangmah na nupi le na pasal te he khan i daw le rem tein um u law a fimmi bik le aa dawh bikmi a comi ah naa ruat ko lai.


Tutiang ah Minung 9,000 nih Norway Rammisinak an Hmuh – Chin Community in Norway\nTutiang ah Minung 9,000 nih Norway Rammisinak an Hmuh\nNovember 28, 2010 ccn 0 Comments\nKum 2009 ah khan, minung 10,863 nih Norway rammi sinak an hmuh, minung 3044 nih reject nak an tong. Tukum kum 2010 October tiangah minung 9000 nih rammi sinak positive an hmuh cang i, minung 1300 nih reject an tong cang tiah Norway immigration (UDI) website ah thawng an thanh.\nWebsite ah ai tial chihmi cu, tukum rammisinak (statborgerskap) cu Iraq a rami hna nih an hmuh tambik ti asi, an za te a hmumi, 1215 an si. Cu khawh hnu in a rak changmi ram hna cu; Somalia, Afghanistan, Russland, Iran, Pakistan le Sri Lanka hna an si.\nNorway rammi sinak ah a tlangpi in an ram chungah kum 7 um a herh, Norway holh nazi 300 ka cawngko ti langhternak catlap a herh, cun khawika ah ka chuak timi (birth certificate) zong a herh chih. Norway ah kum 18 na tlin hlan in na rat belte ah cun, ram chung na umnak kum 5 a tlin in sok khawh asi. Stateless silole ram a ngeilomi hna pawl caah cun ai dang deuh ve tthan I, kum 3 lawng asi. Norway ram minung ahmu cangmi silole an rammi asi mi hna he I thitum ah cun, kum 3 tlin in sok khawh asi ve hawi. Hi kong tamdeuh relduh ah cun HIKA ah rel khawh asi.\nKawlca in tialmi zong hika ah DOWNLOAD tuah rel khawh asi.\nOnline in sok khawh asi cang\nUDI website ah Norway rammi sinak lawng siloin, rianttuan khawhnak nawl (work permit), ramchung lenkainak (VISA) tibantuk hna zong internet online in sok khawh asi cang. Kum 2011 February in cun, UDI ah sokmi zeipoh online in sok khawh asi cang lai tiah thawngthanh asi cang. Norway holh in online soknak a um rih lo caah English holh a thei lomi nih cun sok a har deuh rih. https://selfservice.udi.no/ ah hlathlai rel/sok khawh asi\nPrevious Previous post: Gimlekollen Radio ah CCN\nNext Next post: Chin: History, Culture & Identity


A Nupi A Thah Hnuah 10 km A Hlat Nak Hmun Ah A Ruak Cu Scooty In A Va Hlonh – Onlinenungak\nA Nupi A Thah Hnuah 10 km A Hlat Nak Hmun Ah A Ruak Cu Scooty In A Va Hlonh\nOctober 2, 2020 (Sunday) ni ah khan Palitana.khuate pakhat temple pawng ah, pa pakhat kum 34 mi nih a nupi cu chinmlai saling ah a thah i, a ruak cu.10km hlat nak hmun ahscooty in a kalpi tiah thawng theih a si.\npoi hiti bantuk in lai a nawng mi pa kum 34 mi cu Rohishala hmunah mi thenkha nih lampi ah an rak ton i an rak tleih hnu ah palik sin ah an va ap colh tiah an chim. Thate in dothlat nak an van neih tik ah cun, Hemnani nih cun.a nupi Naina kum 30 a upa mi cu an um nak hmun inn Sindhi Camp Colony-ah a thah tiah an chim.\nAn nupa hin Veraval lei i a chhuak mi an si i, kum hmasa ah khan an i um tiah an chim. An nupa hin bia an i el i saupi an i sik hnu ah Hemnani cu a thin hang tuk cang i, a nupi Naina cu a thah colh ko tiah palik nih cun thawngthanh nak an tuah.\nPalitana khua police Station Inspector, NM Chaudhary an chim ning in, Hemnani nih hin,a nupi a thah mi ruak cu, Sindhi Colony tangin 10km a hlat nak Rohishala khua tiang a tlik pi tiah an chim.\nHemnani cu palik nih bia an hal i a chim ning ah cun, a nupi ruak cu lamhlat pi i a va kalpi hnu ah ramtang ah ka va hlonh tiah a chim Lai nawng tu hi, tualchhung LPG distribution agency ah rian a tuan lio mi a si. Ref: The Times of India


US mipi an nih ngaichih tuk cang hna, Zumtlak lo tuk mi Joe Biden\nNovember 18, 2021 admin HOME 0\nUS president hi cu a biapi hrinhrang ko, vawlei cung super power ram a si caah US president caah cun a fit tak tak mi a hau bak ko. US midterm a nai tuk cang i, heh tiah party pahnih nih congress le senate ah teinak an hmuh khawhnak ding caah an nih zuam cuamah lio. US midterm a dih bak in former president Trump nih kum 2024 ah president a cu than lai maw lai lo ti fiangternak a tuah te lai ti a rak chim cang\nUS voter register a si mi nih President Joe Biden an hmuh ning le US president caah a tlak maw tlak lo ti an hmuh ning an langter ve cang.\nPolitico/Morning consult poll nih a langter ning ahcun, 51% nih Joe Biden cu zumtlak a si lo, A bia chim mi bia hman a chim tawn lo an ti cah\n51% nih Joe Biden bia chim mi le thil tuah mi ah zumnak an ngeih lo. 44% nih Joe Biden cu zumtlak a si ko, A bia chim mi cu a hman ko tiin Joe Biden cu an dirkam ve. Joe Biden nih bia aa kam ning bantuk in rian a tuan maw tiah bia halnak an tuah mi ah, 52% nih Joe Biden nih bia aa kam ning bantuk in zeihman a tuan lo an ti i, 39% nih a biakam ning bantuk in a tuan ko an ti.\n56% nih President Joe Biden cu hruaitu tha a si lo, hruaitu thawng lo tuk mi a si an ti i, 38% nih hruaitu thawng a si ko tiin an langter.\nCun, Joe Biden nih US ram hi a hruai khawh ko lai maw tiah bia halnak an tuah mi ah, 53% nih a hruai khawh lai lo, Joe Biden rian tuan ning le a sining zoh tikah US a hruai khawh lai lo an ti i, 41% nih US hruai ding in an tlak ve ko an ti\nCun 60% nih Joe Biden cu thazaang a ngeih lo an ti i, minung 34% nih US hruai ding in thazaang a ngeih ko an ti.\nCun 57% nih biachim holh ah a tlak lo an ti i, 37% nih a tlak ko tiah an langter. Joe Biden hi US president vialte lakah upa bik/ tar bik a si i, Atu hi 78 a si cang. Trump hi 74 a si ve, Joe Biden cu Trump nak in kum 4 in upa deuh, Mi tampi hmuh ning ahcun Joe Biden hi thazaang a ngeih deuh ti lo caah a bia chim mi zong a sau lo i, a hlei in meeting ah Joe Biden hi a nghilh pa tawn lengmang caah mual a pho ngai tawn tiah an ti mi a si. Cre-Breitbart\nTrump a dohtu cu ceilak in a mualpho ve cang\nCDF-Mindate nih fehternak an tuah cang. Uico ralhrang ceihlak an thi


US Le World Bank Nih Ralkap Cozah Paisa An Phih Piak – Chuncha News\nUS LE WORLD BANK NIH RALKAP COZAH PAISA AN PHIH PIAK. MYANMAR ELECTION TUAH THANNAK DING KONGAH ASEAN RAM CHEUKHAT NIH AN HNATLA.(Tulio Myanmar ram Politics kong zohtha’nnak): Ralkap hruaimi Union Administration Council (UAC) cu tuchunni tiang Mipi duhlo langhter nakin Myanmar ram pumpuluk ah buainak a chuak cang. Amahbelte tulio cu NLD le Kawl Party cheukhat pawl nih an tuahmi General Strike Committee(GSC)le Taingyinta fonhkomh General Strike Committee Of Nationalities timi (GSCN) ti’in Phuhnih ah an i then i, GSC nih hin 2008 Phunghrampi dirkamh in Democracy Federal sersiam le Daw Suukyi le U WinMyint chuahter ding an i timh i, GSCN nih cun, 2008 Phunghrampi hrawh i, Federal Democracy tu sersiam i, tulio Politics kongi thongtlami vialte chuah dih dingin an aupi ve.\nUS President Joe Biden nih 10/2/21 ah khan Myanmar Cozahpi nih an rak chiahmi Federal Reserves Bank Of New York i US $.1 billion cu hrenpiak dingin executive Order a rak signed cang. Myanmar ram nih Foreign Exchange Reserves paisa a ngeihmi hi US $ 5.7 billions asi i, a tam bik cu Singapore i DBS Bank, UOB Bank le OCBC Bank pawl ah a chiah hna ti’ah World Bank/ IMF nih an theih i, hi hna zong hi khar piak an i tim cuahmah lio asi ti’ah theih asi.\n22/2/21 ah khan World Bank President Mr.Jim Young Kim nih Myanmar Paisa chiahmi le bawmhnak ding hna thlaknak vialte a phih piak dih cang ti’ah Ralkap Finance Minister U. Win Shein sinah thawng an thanh dih cang. Cu ca’ah Ralkap Cozah hi Sau a nguh hrim hrim lai lo kumkhat hmanh Cozah an kalpi khawh zumh a um lo. UN Secy- Gen nih cun, Myanmar ram ah Mipi Cozah Democracy a chuak tha’n hlan lo Ralkap Cozah hi a phunkipin kan hrek hna lai ti’ah Nizaan khan a chim tha’n.\nNi.25/2/21 khan tulio ASEAN ram hruaitu lami Indonesia Foreign Minister Ms.Ma Sudi cu leh -lang in Kawlram rak tlawng aa timh na’in News a leakout ca’ah a thulh tha’n i, Ralkap Foreign Minister U Wanah MaungLwin tu kha 24/2/21 ah Bangkok,Thailand ah kalin i tonnak an nei ti’ah AFP News nih a chim. Ms. Ma Sudi nih U. Wanah sinah Myanmar Election thar an tuah tha’n dingmi cu ASEAN meeting ah kan ceih tha’n lai i, a tu ah cun Ramchung ah remdaih ter le Suukyi tiamin Politics thongtlami pawl chuah dih dingin a nawl.\nThailand Foreign Minister he zong an i hmu i, Myanmar ram chung Politics buainak ah Thailand cu i hrawlh kan i tim loh i, Mipi cu kahlo/ harnak pe lo dingin le Election tuah piak cawlh dingin an hal ti’ah AFP nih a chim. A chim ningah Myanmar Election thar tuah zok zok i Mipi sinah Democracy pek tha’n dingin a duhmi ASEAN ram hna cu Thailand, Cambodia, Vietnam, La’os le Indonesia pinah China zong asi ti’ah AFP News nih a tial chih.\nU.Thein Shoe hruaimi UEC thar nih cun thim nak Myanmar ramah tuahthannak kongah ram chung Political Parties 53 sinah 26/2/2021 ah Meeting nei dingin Nyphidaw ah a auh hna. Ramchung Party lian PPP, KNDP, KSPP, ANP le ZCN( Zomi) telhin Party tam u nih tel dingin an hna a thla cang. NLD le SNLD le Party cheukhat nih kan i tel lai lo an ti.\nZCN hruaitu nih cun, Ralkap Cozah maw, NLD Cozah maw, a ho nih an tuahmi Election kong ah kan Party le kan Mipi( Zomi) kong asi ca’ah kan nih cu kan i tel ko lai ati. CNLD le A-CNP nih cun zeihmanh thawngthanhnak an nei rih loh. ANP le KSPP nih cun, NLD an i tel lo zong ah kan nih cu Taingyinta Party kan si i, kan ram le Mipi ca’ah Federal Union/Democracy duhmi kan si ca’ah kan i tel ko lai. Kan i tel lo zongah Ralkap Cozah nih Election an tuah tho tho ding asi ko. Kan ram le kan miphun a duhdawt tu poh nih cun an kan Votes thiam thiam ko lai. a kan duh lo tunih cun, NLD maw, USDP maw an Vote ve thiam thiam ko lai..Cuca’ah kan nih cu 2021 an tuah dingmi Election ah Taingyinta sinakin kan i tel lai ti’ah KSPP VP nih a chim.\n2010 thimnak ah NLD nih 2008 Phunghrampi tangah Election kan tel kho loh an rak ti na’in Ralkap Than Shwe Cozah nih a rak tuah tho tho. Cun, 2012 Bye- election ah NLD cu an i tel i teinak zong an rak hmuh na’in a hnu ah Taing -Yinta pawl kha a pheu tha’n hna. 2015 zongah U. Thein Sein UEC nih”Free & Fair”te’in thimnak a rak tuah i NLD nih teinak an hmuh i, U. Thein Sein le General MinAungHliang nih Nawlneih nak tha te’in an rak pek ko hna.\nCuca’ah, tu bantuk asi ah cun, Sr General Min Aung Hliang hruaimi UAC Cozah nih hin Kum khat pin Myanmar rampi hi a hruai khawh an zum cio loh. Tuhnu kumkhat ah cun Mipi sinah Democracy Nawlneihnak a pek tha’n zumh cio asi ko. ( Za rih seh- kan peh tha’n te lai.) credit: MC Biklian\nAdang relhuam mi<< Hriam Tlai Pawl Cawlcangh An I Tim.(Chin State Chairman Hohmanhnih An Tuan Duh Loh) February Ni-1 in tuchunni February 16 tiang Myanmar rampi cu Ralkap uknak duh lo’in ram pumpuluk ah Democracy duhin Mipi nih Duhloh nak an langhter i, Cozah riantuantu pawl nih Zung kai duhlohnak Civils Disobedience Move – ment(CDM)nih Min Aung Hliang Ralkap uknak cu Awlawkchawng in a tuah cang ko hna.\nMyanmar ram Taingyinta hriamtlai phu NCA le Northern Alliance PPST Chairman General Yuk Sep ( SSA) sinah Pa-Oh PNLO nih Caathanh Ni.13/2 ah nak chuahin Ralkap le Kawlram kawng ceih ding an hal bantukin 19/2/2021 ah Video Conference in Meeting an nei lai ti’ah theih asi.\nNizaan chun khan NAC meeting cu Gen. Min Aung Hliang hruainak in an nei i, an biachahnak cu hro a kual ko. Ramchung CDM le Nikhat hnu Nikhat a thong chin lengmang i,Democracy duh mi Mipi nih teinak a hmuh dengmang cang ko. CDM pawl ca’ah Poisa thlakhat ah Ting-2 an bawmh hna ti’ah theih asi i, ni- 15 ah Tingkhat an pek rua. Hi Ph hi aherhmi ca’ah ka van tial chih.( 09260143939). Zeipoh si’ah Ramchung um mi pawl ralring te’in um rak thiam cio ko ne uh Law.\nBank Chungah Ralkap Le Police Pawl Nih Bank Phaisa Lak An Timh


Thailand nih a ram ah Kawlrammi an luh khawh lonak hnga ramri biatak tein a ven | THE CHIN EXPRESS\nThailand nih a ram ah Kawlrammi an luh khawh lonak hnga ramri biatak tein a ven\nThailand Lahwahkah Vuanci Zung nih kan ram ah phungninglo in Kawlrammi an luh nak hnga lo le Covid-19 zawtnak a karhnak hnga lo ca ah tiin Myanmar ramri pawngah palek le ralkap tampi kan thlah hna tiah thawng a thanh.\nMyanmar le Thailand ramri ah a ummi Mae Sot khua in cozah lutlai cheukhat, palek le ralkap pawl nih Mekong tiva le a pawngkam ramtang ah mi checknak an tuah.\nCovid-19 ruangah lockdown tuah chungah ramri kan phih nain Kawlrammi pawl cu phungninglo in Thailand ram ah an lut ti thawng kan theih, tiah Thailand Covid-19 dohnak zung (CCSA) nih a ti.\n“Kan ramchungah Covid-19 zawtnak aa chawn tharmi an um ti lonak ni 50 si cang. Zapi caah kan ram tlawnnak cu phih a si rih ko caah Covid-19 nih khoh 2nk a ka dennak ding ahcun phungninglo in ramri in a rak lutmi pawl ruangah a cang khomi a si,” tiah CCSA lei in biachimtu Dr Taweesin Visanuyothin nih a chim.\nThailand cozah nih a ramchung chawlehnak rian tampi cu rianttuan a onh cang hna caah rian ngeitu nih thlahlawh tlawmte pekmi rianttuan tu tampi an duh hna pinah ramdangmi tampi cu phungninglo in Thailand ram ah lut kho dingin lam a phunphun an kawl hna tiah Taweesin nih a chimchap.


NUG Nih China Sinah Duhpiaknak An Piak - News and Media\nNUG Nih China Sinah Duhpiaknak An Piak\nMyanmar ram nawlngeihnak cu Min Aung Hlaing nih a lak ruangah mipi cozah tiin CRPH nih National Unity Government cu an rak ser. Cu thawk in Prime Minister Mahn Winn Khaing Thann nih Chinese National Day, October 1, 2021 ah China ram le mipi pawl sin ah lawmh pinak a kuat i hawikawm ṭha si ding in thawngpang a tarlang.\nMi cheukhat nih Ram hruaitu cu pawngkam ram pawl chonh ding a si. Asinan mipi nih cun China thilri zeihman hmang lo ding an ti. NUG nih “October 1, 2021 ah cun People’s Republic of China nih chuah ni minsinnak a voi 72nd Anniversary ni a si bantukin NUG nih duhpiaknak sangbik kan i pek hna. Chinese National Day chun ah.\nChina mipi a zawmi vialte an cung ah damnak le lunglawmhnak tlung ko seh. China le Myanmar cu khahlan in innpa hawikom tha kan si. Kan i pehtlaihnak zong a fek kho tuk cang hoi. 1950 kum ah zalonnak kan ngah bakin kan Prime Minister hmaisabik U Nu cu China president Mao Zedong nih sawmnak in.\nChina ram ah ava tlawng i ram pahnih hawikom ṭha sinak an tuah. Myanmar rampi thazang petu Daw Aung San Suu Kyi zong 2015 kum in China ram ah voi 5 arak tlawng cang i President Xi Jinping he voi 5 an rak tong. Cu bantuk dirhmun kan si ruangah NUG zong nih Myanmar mipi cung i nan ṭhatnak cungah.\nlunglawmnak bia kan in chim. NUG cu China he hawikom ṭha si dingin kan man cang a si tin duhpiaknak an pek. Rel chap – Nihin Hakha ah SAC ralkap nih khuami minung 30 tluk an tlaih hna. Nihin October 1, zaanlei suimilaam 4:00 hrawng ah SAC ralkap nih minung 30 tluk an tlaih hna, tiah kan theih. An tlaih hna nak hi Myanma Economic Bank thlanglei (Nitlaklei) um.\nMi an si i minung 30 hrawng an si. Nihin zaanlei 4:00 PM hrawng ah a si. An hmuh mi hna poh kha an tlaih ko rua hna,” tiah min langhter lo mi pakhat nih The Hakha Times ah a chim. Myanmar rampum huap in atulio hi SAC ralkap nih mizeipoh kha an tlaih hna i an phone le thilri an check hna, cheukhat cu tangka tampi liam in an tlanhter hna tiah Mainstream Media dangdang zong nih an tial.\nHakah Thawngpang Cu Dahngai Lung A Ṭha Lo Tuk E\nGIZ Nih Ralkap Sin Ah A Tuahmi Hi A Poi Ngai Tung